|  |
| --- |
| Jaunā cietuma KOMPLEKSA Alsungas ielā 29, Liepājābūvniecības līgums Nr. [●]starp**Valsts akciju sabiedrību „TIESU NAMU AĢENTŪRA”****un****[●]**parakstīts Rīgā \_\_\_.\_\_\_.2017 |

**SATURA RĀDĪTĀJS**

[1. GALVENIE TERMINI UN INTERPRETĀCIJA 3](#_Toc473558920)

[2. LĪGUMA PRIEKŠMETS UN MĒRĶIS 6](#_Toc473558921)

[3. LĪGUMCENA UN NORĒĶINU KĀRTĪBA 7](#_Toc473558922)

[4. BŪVLAUKUMA NODOŠANA UN BŪVDARBU IZPILDES TERMIŅŠ 9](#_Toc473558923)

[5. IZMAIŅAS 10](#_Toc473558924)

[6. UZŅĒMĒJA APLIECINĀJUMI, PIENĀKUMI UN TIESĪBAS 12](#_Toc473558925)

[7. PASŪTĪTĀJA PIENĀKUMI UN TIESĪBAS 17](#_Toc473558926)

[8. BŪVDARBU NODOŠANAS UN PIEŅEMŠANAS KĀRTĪBA 18](#_Toc473558927)

[9. APDROŠINĀŠANA UN BANKAS GARANTIJAS 20](#_Toc473558928)

[10. BŪVDARBU GARANTIJA 23](#_Toc473558929)

[11. PUŠU ATBILDĪBA UN LĪGUMSODI 24](#_Toc473558930)

[12. LĪGUMA IZBEIGŠANA UN DARBU APTURĒŠANA 26](#_Toc473558931)

[13. PUŠU PĀRSTĀVJI UN BŪVDARBU KONTROLE 27](#_Toc473558932)

[14. APAKŠUZŅĒMĒJU UN SPECIĀLISTU MAIŅA UN PIESAISTĪŠANA 29](#_Toc473558933)

[15. STRĪDU IZŠĶIRŠANA 30](#_Toc473558934)

[16. KONFIDENCIALITĀTE 30](#_Toc473558935)

[17. CITI NOTEIKUMI 30](#_Toc473558936)

[18. PUŠU REKVIZĪTI 31](#_Toc473558937)

**Valsts akciju sabiedrība “Tiesu namu aģentūra”**, reģistrācijas numurs: 40003334410 (“**Pasūtītājs**”), juridiskā adrese: Baldones iela 1B, Rīga, LV-1007, tās valdes locekles Santas Sausiņas personā, kura darbojas, pamatojoties uz statūtiem, no vienas puses,

un

**[●]** reģistrācijas numurs: [●] (**“Uzņēmējs”**), juridiskā adrese: [●], Latvija, tās \_\_\_\_\_\_\_\_\_\_\_\_\_\_\_\_\_ [●] personā, kurš darbojas, pamatojoties uz statūtiem, no otras puses,

Pasūtītājs un Uzņēmējs abi kopā saukti **“Puses”**, bet katrs atsevišķi – **“Puse”,**

**ŅEMOT VĒRĀ, KA:**

1. Pasūtītājs ir iecerējis nekustamajā īpašumā Alsungas ielā 29, Liepājā, ar kadastra Nr. 1700 002 0183, kas ir reģistrēts Liepājas pilsētas zemesgrāmatas nodalījumā Nr. 100000495654 ("**Īpašums**"), uzbūvēt jauna cietuma kompleksu (**„Objekts”**);
2. SIA “REM PRO” ir izstrādājis Objekta būvprojektu (**„Būvprojekts”**);
3. Pasūtītājam ir svarīgi veikt Objekta būvniecību uz tādiem noteikumiem, kas nodrošina, ka šī Līguma izpildes rezultātā tiek uzbūvēts un Pasūtītajam nodots viss cietuma komplekss tūlītējas lietošanas kārtībā, t.sk., ar uzstādītām IT, drošības un citām tehnoloģiskām iekārtām, t.i., uz “Atslēgas” (jeb *“Turn-key”*) būvniecības koncepcijas pamata;
4. Pasūtītāja rīkotā atklātā konkursa “Jaunā cietuma kompleksa Alsungas ielā 29, Liepājā, būvniecība”, identifikācijas numurs: TNA 2016/44 (**“Iepirkums”**), ietvaros Uzņēmējs ir apliecinājis savu būvniecības pieredzi, atbilstību kvalifikācijas prasībām un izteicis gatavību nodrošināt Objekta būvniecību un būvniecības vadību augstā profesionālā līmenī un kvalitātē;
5. saskaņā ar Iepirkuma rezultātiem Pasūtītājs ir izvēlējies Uzņēmēju kā Objekta ģenerāluzņēmēju un Latvijas Republikas Tieslietu ministrija ir saskaņojusi šī līguma noslēgšanu,

**PUSES BEZ MALDĪBAS UN VILTUS NOSLĒDZ ŠĀDU LĪGUMU („Līgums”):**

1. GALVENIE TERMINI UN INTERPRETĀCIJA

Līgumā tiek izmantoti šādi galvenie termini:

|  |  |
| --- | --- |
| **Apakšuzņēmēji** | Būvdarbu izpildei piesaistītie apakšuzņēmēji, kuri ir uzskaitīti Pielikumā Nr. 3 „Apakšuzņēmēju saraksts“ vai kurus Pasūtītājs ir akceptējis saskaņā ar Līguma 14. nodaļu. |
| **Arhitekts** | SIA “REM PRO”, reģ. numurs: 41503041904, kas ir piesaistīta Objekta Būvprojekta izstrādei un autoruzraudzībai. |
| **Avansa maksājuma garantija** | Pielikumā Nr. 5 norādītajā formā bankas izsniegts finanšu nodrošinājums Līgumā noteikto Uzņēmēja saistību izpildei pēc Avansa maksājuma saņemšanas, neaprobežojoties ar Uzņēmēja pienākumu izpildīt Būvdarbus saņemtā Avansa maksājuma apmērā. |
| **Būvatļauja** | 2015. gada 21. oktobrī izsniegtā būvatļauja Īpašuma apbūvei un Būvprojekta realizācijai, kurā 2016. gada 20. septembrī būvvalde ir izdarījusi atzīmi par būvprojektēšanas nosacījumu izpildi. |
| **Būvdarbi** | Visi un jebkādi darbi un procesi, kuri nepieciešami Objekta celtniecībai, tā pieņemšanai ekspluatācijā un nodošanai Pasūtītājam tūlītējas lietošanas kārtībā ar visu pavadošo Izpilddokumentāciju. |
| **Būvdarbu izmaiņu akts** | Pušu, autoruzrauga un būvuzrauga parakstīts akts, ar kuru tiek apstiprinātas Izmaiņas. Būvdarbu izmaiņu akta paraugs pievienots Līguma pielikumā Nr. 8. |
| **Būvlaukums** | Viss Īpašuma robežās esošais zemesgabals, izņemot, ja Būvlaukuma pieņemšanas – nodošanas aktā norādīts citādi, un visas uz tā esošās celtnes, pagaidu ēkas un citas būves, tai skaitā, Objekts nepabeigtas celtniecības stadijā līdz Objekta gala pieņemšanas – nodošanas akta parakstīšanai. |
| **Būvprojekts** | Arhitekta saskaņā ar Būvatļauju un Pasūtītāja uzdevumu izstrādātais būvprojekts, kas veido pamatu Objekta būvniecībai.  |
| **Defekti** | Būvdarbu vai izmantoto būvizstrādājumu (t.sk. Objekta būvmateriālu, iekārtu, aprīkojuma) neatbilstība kvalitātes prasībām, kā arī Būvdarbu un jebkāda citāda neatbilstība Būvprojektam, Būvdarbu neatbilstība būvdarbu tehnoloģijai, normatīviem aktiem, Latvijas valsts standartos noteiktajām prasībām un citiem Līguma dokumentiem.  |
| **Detalizēti rasējumi** | Būvniecības laikā izstrādājamie plāni, darba rasējumi, detalizēti rasējumi, specifikācijas, aprēķini un citi būvprojektēšanas dokumenti, kas nepieciešami Būvdarbu pabeigšanai atbilstoši Līgumam un Latvijas normatīvajiem aktiem. |
| **Garantijas laiks** | Līgumā noteiktais laika periods, kura laikā Pasūtītājs var pieteikt Uzņēmējam pretenzijas par Defektiem, kas atklājas Objektā saistībā ar Būvdarbiem (t.sk., par Defektiem izmantotajos materiālos, iekārtās un citos būvizstrādājumos), un kuri Uzņēmējam jānovērš uz sava rēķina.  |
| **Garantijas laika garantija** | Pielikumā Nr. 5 norādītajā formā bankas izsniegts finanšu nodrošinājums Līgumā noteikto Uzņēmēja saistību izpildei Garantijas laikā, t.sk., Defektu novēršanai un visu zaudējumu atlīdzināšanai, kas Pasūtītājam radušies Garantijas laikā, un par ko Uzņēmējs ir atbildīgs saskaņā ar likumu vai Līgumu. |
| **IDS** | Atbilstoši Latvijas normatīvajiem aktiem nacionālās drošības iestādes Uzņēmējam un visiem attiecīgo Būvdarbu, kas satur valsts noslēpumu, izpildē iesaistītajiem apakšuzņēmējiem izsniegts nepieciešamās kategorijas industriālās drošības sertifikāts, kas apliecina tiesības veikt darbus, kas satur valsts noslēpumu, un komersanta spēju nodrošināt šāda veida informācijas aizsardzību. |
| **Izmaiņas** | Pasūtītāja ierosinātas vai akceptētas un ar Būvdarbu izmaiņu aktu noformētas izmaiņas ar Līgumu noteiktajā izpildāmo Būvdarbu saturā un apjomā, vai izmantojamos materiālos un iekārtās, kas rodas, pēc šī Līguma parakstīšanas grozot Būvprojektu vai Tāmi. Izmaiņas var būt tādas, kas rada Būvdarbu apjoma palielinājumu vai samazinājumu, kā arī tādas, kas nerada izmaiņas Būvdarbu apjomā. |
| **Izpilddokumentācija** | Būvdarbu izpildes dokumentācija, izpildshēmas, izpildrasējumi, segto darbu un nozīmīgo konstrukciju akti, atbilstības sertifikāti un izmantoto materiālu ekspluatācijas īpašību deklarācijas, uzstādīto iekārtu, materiālu un mehānismu garantiju apliecinājumi un tehniskās pases, lietošanas un apkopes instrukcijas, iekārtu un sistēmu testēšanas un pārbaudes akti un protokoli, apkalpojošā personāla apmācības instrukcijas un citi. |
| **Iepirkuma piedāvājums** | Uzņēmēja pilns piedāvājums, datēts ar [●] 2017., pielikums Nr. 12. |
| **Līguma dokumenti** | Līgums, tā pielikumi kā arī citi dokumenti saistībā ar Līgumu, par kuriem Puses vienosies un parakstīs pēc šī Līguma noslēgšanas. |
| **Līguma izpildes garantija** | Pielikumā Nr. 5 norādītajā formā bankas izsniegts finanšu nodrošinājums Līgumā noteikto Uzņēmēja saistību izpildei, t.sk., visu zaudējumu atlīdzināšanai, par ko Uzņēmējs ir atbildīgs saskaņā ar likumu vai Līgumu. |
| **Līguma kopējā cena** | Līgumā norādītā kopējā cena, par kādu noslēgts šis Līgums. Līguma kopējā cena sastāv no Līgumcenas un Pasūtītāja rezerves 2 % apmērā no Līgumcenas. |
| **Līgumcena** | Līgumā norādītā Uzņēmējam izmaksājamā atlīdzība (bez PVN) par kvalitatīvi un termiņā izpildītiem Būvdarbiem un par saskaņā ar Līgumu Uzņēmēja uzņemtajiem riskiem un atbildību. Līgumcena ietver pilnu samaksu par Līgumā noteikto saistību pilnīgu izpildi, tai skaitā, bet ne tikai, visas izmaksas, kas saistītas ar Būvdarbu veikšanu pilnā apjomā, tai skaitā materiālu, iekārtu, aprīkojuma, izstrādājumu izmaksas, darbu un personāla izmaksas, pieskaitāmos izdevumus, peļņu, mehānismu, būviekārtu un transporta izmaksas, ziemas sadārdzinājumu, darbu organizācijas izmaksas, nodokļus un nodevas (izņemot PVN), apdrošināšanas un nodrošinājumu izmaksas, izdevumus, kas saistīti ar visu nepieciešamo dokumentu (piemēram, būvju kadastrālās uzmērīšanas lietu vai atzinumu saņemšanu no institūcijām/personām, kas izdevušas tehniskos noteikumus) Objekta pieņemšanai ekspluatācijā saņemšanu, tai skaitā izmaksas par visiem darbiem, materiāliem un procesiem, kas nav tieši uzskaitīti Tāmē vai citos Līguma dokumentos, bet ir izrietoši un nepieciešami pienācīgai, savlaicīgai un kvalitatīvai Līguma izpildei.  |
| **Objekta Gala pieņemšanas – nodošanas akts** | Akts par Objekta galīgo nodošanu Pasūtītājam, kas tiek sagatavots Līguma 8.7. – 8.9. punktos norādītajā kārtībā.  |
| **Progresa ziņojums** | atbilstoši pielikumā Nr. 7 iekļautajam paraugam Uzņēmēja sagatavota ikmēneša atskaite par Būvdarbu un Līguma izpildi iepriekšējā mēnesī, un kurā ietver Uzņēmēja aktivitāšu un sasniegto rezultātu kopsavilkumu, identificējot arī iesaistītos resursus, finansiālo progresu, Uzņēmēja konstatētās problēmas un piedāvātos risinājumus, Uzņēmēja paveikto Būvdarbu apjomu un darbu progresu (atbilstību Laika grafikam) iepriekšējā mēnesī, kopsavilkumu par darba drošības statistiku un Uzņēmēja darbaspēku un iekārtām Būvlaukumā, Izmaiņu kopsavilkumu, nākamajā mēnesī paredzēto Būvdarbu aprakstu un risku izvērtējumu, izdotās instrukcijas Būvlaukumā un saņemtos apstiprinājumus, notikušās sanāksmes, apmeklētību, iesniegtās prasības, pieņemtos lēmumus, Pasūtītāja neizdarītos apstiprinājumus vai trūkstošo informāciju, Uzņēmēja pretenzijas vai strīdus jautājumus - kavējumi, finanses u.c., problēmas, kas radušās Līguma izpildes gaitā, objektīva analīze un ieteicamie risinājumi, ieteikumi, kā pārvarēt neparedzētus apstākļus, kuri varētu ietekmēt Būvdarbu izpildi vai kvalitāti, negadījumu un avārijas situāciju apkopojums, mēneša naudas plūsmas grafika analīze un prognoze, kā arī, kurā iekļauj fotogrāfijas, kas atspoguļo progresu Būvlaukumā. |
| **Projekta Dokumentācija** | Dokumentācija rakstiskā, elektroniskā vai vizuālā formā saistībā ar Būvdarbu izpildi, ieskaitot, bet neaprobežojoties ar Iepirkuma dokumentāciju, Būvprojektu, papildu projektiem, rasējumiem, specifikācijām un tehnisko aprakstu, un ievērojot Izmaiņas (ja tādas ir). |
| **Speciālisti** | Būvdarbu izpildei piesaistītie speciālisti, kuri ir uzskaitīti Pielikumā Nr. 4 „Speciālistu saraksts“ vai kurus Pasūtītājs ir akceptējis saskaņā ar Līguma 14. nodaļu. |
| **Tāme** | Līgumcenas detalizēts sadalījums pa pozīcijām (pielikums Nr. 2), kas sagatavots ņemot vērā apjomu sarakstu un Būvprojekta grafisko sadaļu, un kas iekļauj sevī detalizētu veicamo Būvdarbu apjoma, būvizstrādājumu, materiālu un visu ar tiem saistīto izmaksu sarakstu ar vienību izcenojumiem, tai skaitā lokālās tāmes. Līguma parakstīšanas brīdī kopējā Tāmes summa ir vienāda ar Līgumcenu. |

Ja Līguma konteksts to pieprasa, Līguma tekstā vienā dzimtē lietoti termini ietver arī otru dzimti un vienskaitlī lietoti termini ietver arī daudzskaitli.

Līguma nodaļu virsraksti tekstā iekļauti ērtības un pārskatāmības nolūkā, un tie nevar ietekmēt Līguma interpretāciju.

Nevienu no Līguma dokumentiem nevar skatīt un tulkot atrauti no citiem Līguma dokumentiem un to kopējā konteksta.

Gadījumā, ja ir pretrunas vai nesakritības starp Līgumu un citiem Līguma dokumentiem, tad noteicošais ir Līgums. Ja kāda Līguma dokumenta (izņemot Līgumu) noteikumi vai prasības ir pretrunā ar cita Līguma dokumenta noteikumiem vai prasībām, Uzņēmējam ir nekavējoties, bet nevēlāk kā 5 (piecu) darba dienu laikā pēc šādu pretrunu atklāšanas vai brīža, kad tās bija jāatklāj, par to jāinformē Pasūtītājs un jālūdz Pasūtītāja skaidrojums. Pamatojoties uz Pasūtītāja skaidrojumu, tiek noteikta gala prioritāte attiecīgajām nesakritībām. Vienlaicīgi Puses atzīst, ka neskaidrību vai pretrunu gadījumā attiecībā uz kvalitātes noteikumiem, ir piemērojami tie noteikumi, kas paredz augstākas kvalitātes prasības un lielāku detalizāciju.

1. LĪGUMA PRIEKŠMETS UN MĒRĶIS

Līguma priekšmets ir Būvdarbu un visu ar to saistīto darbu izpilde, kā arī Garantijas laikā konstatēto Defektu novēršana.

Pasūtītājs uzdod, un Uzņēmējs apņemas izpildīt Būvdarbus, ievērojot šī Līguma noteikumus, Būvprojektu, Latvijas Republikā spēkā esošos normatīvos aktus, Eiropas standartizācijas organizācijas standartus ciktāl tie attiecināmi uz Būvdarbiem, būvniecības labo praksi, būvuzrauga un autoruzrauga pamatotas prasības, kā arī Pasūtītāja norādījumus, ja tādi tiek doti, kā arī pienācīgi izpildīt citas šajā Līgumā paredzētās vai no tā izrietošās saistības.

Skaidrības nolūkā Puses atzīst, ka pie Būvdarbiem ir pieskaitāmi arī visi teritorijas labiekārtošanas darbi, ārējo inženiertīklu izbūve līdz institūciju izdotajos tehniskajos noteikumos noteiktajai pieslēguma vietai un Būvprojektā iekļautās neatdalāmās iekārtas, aprīkojums un mēbeles, kā arī Līguma izpildei nepieciešamo atļauju un licenču sagādāšana, pagarināšana, nepieciešamie un/vai derīgie ģeodēziskie, ģeotehniskie, apzīmēšanas un mērīšanas darbi, pazemes vai virszemes komunikāciju iezīmēšana, norobežošana, pārnešana, koku ciršana, aizsardzības darbu veikšana pret nelabvēlīgām dabas un ģeoloģiskām parādībām un tml., kuru nepieciešamība izriet no Būvprojekta.

Nepieciešamības gadījumā Pasūtītājs izsniedz Uzņēmējam pilnvaru, lai Uzņēmējs varētu iesniegt un saņemt visus Līguma izpildei nepieciešamos dokumentus valsts un pašvaldības institūcijās. Pasūtītājam ir pienākums savlaicīgi sniegt Uzņēmējam visu Pasūtītāja rīcībā esošo un minēto dokumentu saņemšanai no atbildīgajām institūcijām nepieciešamo informāciju (t.sk. dokumentu kopijas).

Būvdarbi tiek veikti saskaņā ar Līgumu un tā pielikumiem, un ņemot vērā Izmaiņas, kas noteiktas ar Būvdarbu izmaiņu aktiem.

Līguma mērķis ir ne vēlāk kā līdz [●] (**„Gala termiņš”**) nodot Pasūtītājam tūlītējai lietošanai gatavu un ekspluatācijā pieņemtu Objektu. Objekta pieņemšana ekspluatācijā nav uzskatāma par nodošanu Pasūtītājam, bet ir tikai viens no priekšnoteikumiem, lai būtu iespējama Objekta galīgā nodošana Pasūtītājam.

Uzņēmējs apstiprina, ka pirms Līguma parakstīšanas ir saņēmis un pietiekošā laikā iepazinies un pārbaudījis visu projekta tehnisko un juridisko dokumentāciju (tai skaitā, Būvprojektu) un faktiskos apstākļus (tai skaitā, Būvlaukuma un piekļuves ceļu pastāvošo stāvokli, izpētījis vietējos apstākļus, kaimiņu īpašumus, kas varētu ietekmēt Būvdarbu izpildi, arī attiecībā uz pazemes darbiem un iespējamiem komunikāciju pieslēgumiem un piegādēm), veicis nepieciešamās pārbaudes un mērījumus, uzdevis Pasūtītājam visus būtiskos jautājumus, saņēmis atbildes, un visi Uzņēmēja pieprasītie precizējumi vai papildinformācija ir iekļauti Līguma dokumentos, un Iepirkuma piedāvājums ir iesniegts un Līgumcena ir noteikta, ievērojot visu šo apstākļu ietekmi uz Būvdarbu izmaksām. Uzņēmējam šajā sakarībā nekādu pretenziju nav. Vēlāki Projekta dokumentācijas un/vai būvlaukuma neatbilstības vai nepietiekamības atklājumi nedod pamatu Līgumcenas izmaiņām vai izpildes termiņu pagarinājumam, izņemot, ja Līgums skaidri nosaka citādi vai, ja Uzņēmējam nebija iespējams šīs neatbilstības vai nepietiekamības konstatēt pirms Līguma noslēgšanas, veicot pārbaudi ar pienācīgu rūpību, kādu pamatoti varētu sagaidīt no Uzņēmēja kā attiecīgās nozares profesionāļa.

Par savlaicīgi, kvalitatīvi un saskaņā ar Līguma noteikumiem izpildītiem Būvdarbiem Pasūtītājs apņemas samaksāt Uzņēmējam Līgumcenu.

1. LĪGUMCENA UN NORĒĶINU KĀRTĪBA

Līguma kopējā cena uz šī Līguma noslēgšanas brīdi ir noteikta [●] EUR ([●] *euro* un [●] centi) apmērā (neieskaitot PVN). Neskatoties uz to, ka Līguma kopējā cena ietver Pasūtītāja rezervi, Uzņēmējam nav tiesības uz to pretendēt ne kā citādi, kā tikai gadījumā, ja veicami Līgumā neparedzēti papildus darbi.

Par kvalitatīvu, savlaicīgu un pilnīgu Līgumā noteikto saistību izpildi tiek noteikta Līgumcena [●] EUR ([●] *euro* un [●] centi) apmērā. Papildus Līgumcenai Pasūtītājs maksā PVN atbilstoši spēkā esošajiem normatīvajiem aktiem.

Līgumcena ir visaptveroša maksimālā atlīdzība Uzņēmējam par Līgumā noteikto saistību izpildi.

Līgumcena un attiecīgi Līguma kopējā cena var palielināties, tikai pamatojoties uz Būvdarbu izmaiņu aktiem un ievērojot šī Līguma un Publisko iepirkumu likuma noteikumus.

Līgumcena nav pakļauta valūtas kursu svārstībām, indeksācijai (darbaspēka vai materiālu sadārdzinājums). Uzņēmējam nav tiesības papildus Līgumcenai prasīt jebkādu citu izdevumu, izmaksu kompensēšanu, ja par to nav panākta atsevišķa vienošanās vai Līgums skaidri nenosaka citādi.

Uzņēmējam nav tiesības prasīt papildu samaksu no Pasūtītāja, ja Būvdarbu izpildes laikā tiek konstatēts, ka Uzņēmējs nav iekļāvis Iepirkuma piedāvājumā visus nepieciešamos Būvdarbus un/vai materiālus un/vai izmaksas saskaņā ar Būvprojektu, situāciju Būvlaukumā vai šī Līguma noteikumiem, kļūdījies Būvdarbu cenās vai apjomos. Visas šīs izmaksas Uzņēmējs sedz uz sava rēķina.

Līgumcena tiek maksāta Uzņēmējam pa daļām (ikmēneša maksājumos) par iepriekšējā mēnesī faktiski izpildītajiem un pārmērītajiem būvdarbiem (t.sk. izmantotajiem materiāliem), kuru izpildi apliecina Pušu parakstīts Būvdarbu pieņemšanas-nodošanas akts un kuru vērtība tiek noteikta atbilstoši Tāmē norādītajām attiecīgo darbu un materiālu izmaksām.

Priekšnosacījums ikviena ikmēneša maksājumu veikšanai ir spēkā esoša un Pasūtītājam iesniegta Līguma Izpildes garantija, Pasūtītājam iesniegtas Līguma un normatīvo aktu prasībām atbilstošas, spēkā esošas un pienācīgi apmaksātas apdrošināšanas polises un Pušu parakstīts ikmēneša izpildīto Būvdarbu pieņemšanas-nodošanas akts, kura forma ir pielikums Nr. 9, un kas apliecina, ka aktā norādītie darbi ir atbilstoši izpildīti un pavadošā Izpilddokumentācija sagatavota un iesniegta Pasūtītājam.

Pēc attiecīgā Būvdarbu pieņemšanas-nodošanas akta parakstīšanas Uzņēmējs izraksta un iesniedz Pasūtītājam rēķinu, rēķina aprakstā norādot darbus (t.i. ar atsauci uz konkrēto Pušu parakstīto Būvdarbu pieņemšanas-nodošanas aktu), par kuriem tas izrakstīts un pievienojot attiecīgo apstiprināto ikmēneša izpildīto Būvdarbu pieņemšanas-nodošanas aktu, kā arī norādot paredzētos Ieturējuma naudas atskaitījumus. Visos rēķinos Uzņēmējam jāiekļauj Pasūtītāja rekvizīti, Līguma datums un numurs, kā arī Objekta nosaukums. Līdz brīdim, kamēr Uzņēmējs nav iekļāvis rēķinā šajā punktā noteikto informāciju, uzskatāms, ka Uzņēmējs rēķinu nav iesniedzis.

Pasūtītājs veic rēķinu apmaksu 10 (desmit) darba dienu laikā no attiecīgā rēķina un apstiprinātā ikmēneša izpildīto Būvdarbu pieņemšanas – nodošanas akta saņemšanas uz Uzņēmēja rēķinā norādīto bankas kontu Latvijas Republikā esošā kredītiestādē. No katra rēķina Pasūtītājs ietur 1,5 % (viens komats pieci procenti) kā nodrošinājumu Līgumā noteikto Uzņēmēja saistību izpildei (**„Ieturējuma nauda”**). Pasūtītājam ir tiesības izmantot Ieturējuma naudu, lai veiktu jebkuru Pasūtītāja prasījumu (t.sk., līgumsodu, zaudējumu) pret Uzņēmēju vienpusēju ieskaitu, paziņojot par to Uzņēmējam un norādot ieturamās summas apmēru un tiesisko pamatu.

Neizlietoto Ieturējuma naudu Pasūtītājs samaksā Uzņēmējam 10 (desmit) darba dienu laikā pēc Objekta Gala pieņemšanas – nodošanas akta parakstīšanas un pēc tam, kad Pasūtītājam ir iesniegta Garantijas laika garantija vai, gadījumā, ja Garantijas laika garantija netiek iesniegta – pēc tam, kad ir beidzies Garantijas laiks un Puses ir parakstījušas visu Līguma saistību izpildes aktu, un pēc tam, kad Pasūtītājs ir saņēmis Uzņēmēja paziņojumu par Ieturējuma naudas atmaksu (norādot izmaksājamās Ieturējuma naudas kopējās summas aprēķinu).

Pasūtītājam ir tiesības neveikt kārtējā rēķina pilnu vai daļēju apmaksu, ja ir atklājies, ka iepriekš apmaksātos Būvdarbos ir Defekti. Šādas tiesības Pasūtītājam ir līdz brīdim, kad Uzņēmējs ir iesniedzis Pasūtītājam pierādījumus par visu konstatēto Defektu novēršanu. Pasūtītājam ir tiesības Līgumcenas un citu no šī Līguma izrietošo maksājumu summu samazināt zaudējumu, līgumsoda, nokavējuma procentu vai citu maksājumu apmērā, ko Uzņēmējam ir pienākums samaksāt Pasūtītājam, izdarot vienpusēju ieskaitu.

Uzņēmējam ir tiesības saņemt avansu [●] % apmērā no Līgumcenas (**“Avanss”**). Avanss tiek izmaksāts 10 (desmit) darba dienu laikā pēc visu šādu priekšnoteikumu izpildes:

Puses ir parakstījušas Būvlaukuma pieņemšanas - nodošanas aktu;

Uzņēmējs ir iesniedzis Pasūtītājam Avansa maksājuma bankas garantiju Uzņēmēja pieprasītās Avansa summas apmērā;

Uzņēmējs ir iesniedzis Pasūtītājam rēķinu pieprasītās Avansa summas apmērā.

Jebkādu Uzņēmējam maksājamu maksājumu veikšanas priekšnosacījums ir likuma un Līguma prasībām atbilstoši izrakstīts un Pasūtītājam iesniegts Uzņēmēja rēķins. Par rēķina samaksas dienu uzskatāma diena, kad Pasūtītājs ir pārskaitījis naudu uz Uzņēmēja rēķinā norādīto bankas kontu.

Rēķinus, kuru apmaksas termiņš Līgumā nav noteikts, Puses apmaksā 30 (trīsdesmit) dienu laikā pēc attiecīgā pamatoti izrakstītā rēķina saņemšanas brīža.

Īpašumtiesības uz jebkuriem Būvdarbiem paredzētajiem materiāliem, aprīkojumu un iekārtām neatkarīgi no to atrašanās vietas pāriet Pasūtītājam ar ātrāko brīdi, kad izpildās kāds no šiem nosacījumiem:

Pasūtītājs ir samaksājis par konkrētajiem materiāliem, aprīkojumu vai iekārtām (izņemot jebkādus ieturējuma līdzekļus, ko Pasūtītājs ietur saskaņā ar Līgumu), vai

konkrētie materiāli, iekārtas vai aprīkojums ir iebūvēti Objektā.

Jebkādi Uzņēmēja vai citas personas paziņojumi, vai starp Uzņēmēju un konkrēto materiālu, iekārtu vai aprīkojuma pārdevējiem vai piegādātājiem slēgtās vienošanās, kas paredz citādu īpašumtiesību pāreju, Pasūtītājam nav saistoši, izņemot, ja Pasūtītājs rakstveidā skaidri piekritis citādai īpašumtiesību pārejai. Uzņēmējs apliecina un garantē, ka attiecībā uz visiem materiāliem, iekārtām un aprīkojumu, kas tiek izmantots Būvdarbu izpildē, Uzņēmējs slēgs tādus līgumus, kas ir atbilstoši šī Līguma prasībām attiecībā uz īpašumtiesību pāreju Pasūtītājam.

Gadījumā, ja Uzņēmējs ir izpildījis Būvdarbus par kopējo vērtību, kas sastāda 80 % no Līgumcenas, Uzņēmējam ir pienākums izmantot visu Avansu izpildīto Būvdarbu daļas apmaksai.

1. BŪVLAUKUMA NODOŠANA UN BŪVDARBU IZPILDES TERMIŅŠ

Uzņēmējs apņemas veikt visas nepieciešamās darbības un piesaistīt atbilstošus resursus, lai Būvdarbus izpildītu Laika grafikā norādītajos termiņos (pielikums Nr. 6) un lai pilnībā pabeigtu Objektu nodotu Pasūtītājam līdz Gala termiņam.

Par Laika grafikā norādīto termiņu kavējumu Pasūtītājs ir tiesīgs aprēķināt un ieturēt līgumsodu, bet kopumā nepārsniedzot 10 % no Līgumcenas.

Pasūtītājs nodod Uzņēmējam Būvlaukumu 5 (piecu) dienu laikā pēc tam, kad Uzņēmējs ir iesniedzis Pasūtītājam visus šos dokumentus:

Būvatļauju, kurā Būvvalde ir izdarījusi atzīmi par būvdarbu uzsākšanas nosacījumu izpildi;

ar Pasūtītāju saskaņotu, Objekta būvniecībai pielāgotu un normatīvo aktu prasībām atbilstošu Darbu veikšanas projektu (kā to nosaka Līguma 6.2.3. punkts);

Līguma Izpildes garantiju;

Līguma 9.1. un 9.2. punktā noteiktās apdrošināšanas polises ar dokumentiem, kas apliecina attiecīgo prēmiju samaksu.

Uzņēmējs nodrošina, ka Līguma 4.3. punktā minētie dokumenti tiek iesniegti Pasūtītājam Līgumā noteiktajos termiņos, un Uzņēmējs pārņem Būvlaukumu no Pasūtītāja ne vēlāk kā 35 (trīsdesmit piecu) darba dienu laikā no šī Līguma parakstīšanas. Ja no Pusēm neatkarīgu apstākļu dēļ nav iespējams pārņemt Būvlaukumu šajā Līguma punktā minētajā termiņā, tad Pasūtītājs ir tiesīgs noteikt citu sākuma atskaites punktu Būvdarbu veikšanai un to norāda Būvlaukuma pieņemšanas-nodošanas aktā.

Būvlaukuma nodošanu apliecina Pušu parakstīts Būvlaukuma pieņemšanas-nodošanas akts.

Par jebkuriem iemesliem un apstākļiem (t.sk. Būvdarbu izmaiņu aktu gadījumā), kuri kavē vai var kavēt Līguma izpildi Laika grafikā noteiktajos termiņos (gan starptermiņos, gan Gala termiņā), Uzņēmējs nekavējoties, bet ne vēlāk kā 5 (piecu) darba dienu laikā no to konstatēšanas brīža vai brīža, kad tie kā rūpīgam lietpratējam bija jākonstatē, paziņo Pasūtītājam, detalizēti norādot apstākļus, kas Uzņēmēja ieskatā dod tam tiesības uz termiņa pagarinājumu, šo apstākļu ietekmi uz Būvdarbu izpildi un termiņiem, Uzņēmēja ieskatā nepieciešamo konkrētu termiņa pagarinājumu, kā arī pasākumus, ko Uzņēmējs veiks, lai maksimāli mazinātu šo apstākļu ietekmi uz sākotnēji noteiktajiem Būvdarbu izpildes termiņiem. Ja Uzņēmējs nepaziņo par šiem apstākļiem šajā punktā noteiktajā termiņā, tad tas vēlāk zaudē tiesības uz tiem atsaukties un prasīt termiņa pagarinājumu.

Pasūtītāja pienākums katrā konkrētajā gadījumā ir izvērtēt Uzņēmēja Līguma 4.6. punktā minēto paziņojumu un ne vēlāk kā 10 (desmit) darba dienu laikā no Uzņēmēja paziņojuma saņemšanas sniegt tam rakstveida atbildi, norādot Uzņēmējam piešķirto termiņa pagarinājumu, vai motivētus apsvērumus termiņa pagarinājuma atteikumam. Ja Uzņēmēja paziņojumā norādītie apstākļi objektīvi ir tādi, kurus tas kā pieredzējis nozares speciālists nevarēja paredzēt un kuri ir ārpus Uzņēmēja kontroles (piemēram, Būvatļaujas apstrīdēšana no trešo personu puses, topogrāfijas vai ģeoloģijas neatbilstība faktiskajai situācijai, sprādzienbīstamu priekšmetu atklāšana Būvlaukumā, pēc Pasūtītāja iniciatīvas ieviestas būtiskas izmaiņas Būvprojektā vai Būvdarbos, atbildīgo institūciju izdoti (vai kavēti) administratīvie akti, kas kavē Būvdarbu izpildi un kuru izdošanas pamatā nav Uzņēmēja darbība vai bezdarbība, Pasūtītāja rīkojumi vai rīcība), Puses vienojas par termiņa pagarinājumu, bet pēc iespējas tuvinoties šajā Līgumā noteiktiem termiņiem. Jebkurā gadījumā termiņus pagarina tikai par tādu laika posmu, kas atbilst norādīto apstākļu tiešajai ietekmei uz Līguma izpildi (piemēram, ja kāda atbildīgā institūcija kavē sava saskaņojuma sniegšanu un tas ietekmē visu Būvdarbu izpildi, tad termiņš pagarinās tikai par šīs institūcijas pieļautā kavējuma laiku).

Nespēja vienoties par termiņa pagarinājumu nav pamats Uzņēmējam apturēt savu saistību izpildi. Uzņēmēja pienākums ir vienmēr pielikt vislielākās pūles un veikt visas nepieciešamās darbības, lai minimizētu jebkādu Būvdarbu izpildes kavējumu, neatkarīgi no šāda kavējuma iemesliem.

Ja Būvdarbus apturējis Pasūtītājs vai atbildīgās iestādes un pie tā nav vainojams Uzņēmējs, tad Būvdarbu izpildes termiņi tiek pagarināti par tādu pašu laiku, kādā Būvdarbi bija apturēti.

Ja Pasūtītājs pamatoti uzskata, ka Uzņēmējs neizpildīs Būvdarbus vai to attiecīgo daļu Laika grafikā noteiktajos termiņos, Pasūtītājs, papildus citām šajā Līgumā paredzētajām tiesībām, ir tiesīgs dot Uzņēmējam saistošu rīkojumu paātrināt Būvdarbu izpildi, piemēram, nodrošinot papildus resursus un darbaspēku, un Uzņēmēja pienākums ir izpildīt šādu Pasūtītāja rīkojumu. Lai izvairītos no domstarpībām, Puses ar šo apstiprina, ka Uzņēmējam nav tiesību prasīt jebkādu papildus atlīdzību vai kompensāciju par jebkādiem Uzņēmēja veiktiem īpašiem vai papildus pasākumiem un darbībām, kas vērstas uz kavējuma novēršanu un atgriešanos pie sākotnēji noteiktajiem Būvdarbu izpildes termiņiem (tai skaitā, bet ne tikai, darbiniekiem izmaksātās piemaksas par virsstundu darbu, nakts darbu u.tml., izņemot gadījumus, ja pie šāda termiņu kavējuma vainojams Pasūtītājs vai force majeure apstākļi).

Ja Uzņēmējs nokavējis kādu no Laika grafikā norādītajiem termiņiem vairāk kā par 60 (sešdesmit) dienām un Uzņēmējs nav saskaņojis ar Pasūtītāju pasākumus, kas vērsti uz darba progresa paātrināšanu, Pasūtītājs, nezaudējot savas tiesības piemērot līgumsodu un/vai izmantot citas šajā Līgumā paredzētās tiesības, ir tiesīgs par to 10 (desmit) dienas iepriekš rakstveidā brīdinot Uzņēmēju un, ja Uzņēmējs šajā papildus 10 (desmit) dienu termiņā ar Pasūtītāju nesaskaņo Uzņēmēja pieļautā kavējuma negatīvo seku mazināšanas vai novēršanas pasākumus, pabeigt neizpildītos vai nepienācīgi izpildītos Būvdarbus (vai jebkuru to daļu pēc Pasūtītāja ieskatiem) uz Uzņēmēja rēķina tādā veidā, ko Pasūtītājs uzskata par saprātīgu un nepieciešamu konkrētu Būvdarbu iespējami ātrākai pabeigšanai, tostarp pēc Pasūtītāja ieskatiem normatīvajos aktos noteiktajā kārtībā pieaicinot šādai darbu pabeigšanai trešās personas. Uzņēmējam ir pienākums nekavējoties nodrošināt darba fronti un komunālos pakalpojumus Pasūtītāja šādi pieaicinātiem darbu veicējiem.

Ja Būvdarbu izpildes mērķiem Pasūtītājs atklāj nepieciešamību veikt papildus darbus, Pasūtītājs ir tiesīgs to izpildi uzdot Uzņēmējam un izmaksas segt, izmantojot savu finanšu rezervi 2 % (divu procentu) apmērā no Līgumcenas, kas noteikta Objekta realizācijai.

1. IZMAIŅAS

Līguma ietvaros var tikt veiktas Izmaiņas sākotnēji paredzētajos Būvdarbos, kā arī var tikt veikti papildu un neparedzēti Būvdarbi, ciktāl to pieļauj būvniecību un publisko iepirkumu regulējošie normatīvie akti.

Uzņēmējam ir pienākums veikt Izmaiņas, kuras pieprasa Pasūtītājs, ja tās nav pretrunā ar normatīvo aktu prasībām. Uzņēmējs nedrīkst pieļaut jebkādas Izmaiņas vai atkāpes no Līguma dokumentiem, kuras nav rakstveidā saskaņotas ar Pasūtītāju.

Izmaiņas tiek noformētas ar Būvdarbu izmaiņu aktu, ko paraksta Puses, autoruzraugs un būvuzraugs, un kuram tiek pievienots Izmaiņu cenas aprēķins. Pasūtītājam nav pienākums atlīdzināt Uzņēmējam jebkādus izdevumus par Izmaiņām, ko Uzņēmējs veicis pirms Būvdarbu izmaiņu akta abpusējas parakstīšanas un Izmaiņu cenas saskaņojuma.

Pasūtītājam ir tiesības jebkurā laikā ierosināt Izmaiņas, par to iesniedzot paziņojumu Uzņēmējam.

Par Izmaiņām nav uzskatāmas tādas Pasūtītāja norādītas prasības, kas izriet no šī Līguma, normatīviem aktiem, pamatotām iestāžu prasībām, kā arī izmaiņas Būvprojektā, kas jāievieš, lai nodrošinātu izpildīto būvdarbu faktiskās izpildes dokumentācijas atbilstību Būvprojektam. Uzņēmējs šajā punktā minēto nodrošina uz sava rēķina (t.sk., izmaiņu sagatavošanu un visu nepieciešamo skaņojumu saņemšanu).

Uzņēmējam ir pienākums nekavējoties 5 (piecu) darba dienu laikā no tādas vajadzības atklāšanas dienas vai brīža, kad Uzņēmējam kā rūpīgam lietpratējam tas bija jākonstatē, iesniegt Pasūtītājam paziņojumu par nepieciešamību veikt Izmaiņas, ja Būvdarbu veikšanas laikā tiek konstatēts, ka bez Izmaiņu veikšanas Būvdarbus nevar izpildīt saskaņā ar Līgumu un atbilstoši normatīvo aktu prasībām. Ja Uzņēmējs kavējas ar šī pienākuma izpildi, tas atbild par visu Pasūtītājam tā rezultātā radušos zaudējumu atlīdzināšanu.

Tiklīdz kāda no Pusēm paziņo par nepieciešamību veikt Izmaiņas, Uzņēmējam ir pienākums ne vēlāk kā 5 (piecu) darba dienu laikā sagatavot un iesniegt Pasūtītājam, būvuzraugam un autoruzraugam Būvdarbu izmaiņu akta projektu (kopā ar Izmaiņu lokālo tāmi), kurā tiek norādīti normatīvo aktu prasībām atbilstoši iespējamie Izmaiņu ieviešanas varianti un attiecīgi Izmaiņu ietekme uz Līgumcenu, starptermiņiem un Gala termiņu, kā arī cita informācija, kas ir būtiska, lai Puses pieņemtu lēmumu par Izmaiņu ieviešanu.

Jebkuru Izmaiņu vērtības summa tiek attiecīgi pieskaitīta vai atņemta no Līgumcenas, izņemot, ja Izmaiņas ir tāda rakstura un apjoma, ka neizraisa Līgumcenas palielināšanos vai samazināšanos.

Izmaiņu vērtība tiek noteikta, ievērojot analogu vai līdzīgu darbu/materiālu izcenojumus (vienību cenas), kas izriet no Līguma dokumentiem (t.sk. Iepirkuma piedāvājuma un Tāmes), vai, ja tādā veidā nav iespējams noteikt Izmaiņu vērtību, tad izvēlas lētāko, kādu var noteikt vadoties no attiecīgu/līdzīgu būvdarbu/būvizstrādājumu tirgus cenām (vienību cenām) Latvijā. Ja Puses nevienojas par Izmaiņu vērtību un tās ietekmi uz Līgumcenu, tad to nosaka Latvijas Būvinženieru savienības ekspertu komisija, ievērojot šī Līguma noteikumus, un tā ir saistoša Pusēm. Ekspertu komisijas izdevumus Puses sedz vienādās daļās, izņemot gadījumu, ja ekspertu komisijas noteiktā cena ir vienāda vai mazāka par Pasūtītāja iepriekš noteikto cenu. Šajā gadījumā visus izdevumus sedz Uzņēmējs. Šaubu novēršanai Puses atzīst, ka Pasūtītājs ir tiesīgs patstāvīgi piegādāt Izmaiņām nepieciešamos būvizstrādājumus, kas Būvuzņēmējam ir jāpieņem.

Novērtējot Būvdarbu izmaiņu akta projektā ietverto un ar to saistīto papildus informāciju, Puses pieņem galīgo lēmumu par Izmaiņu ieviešanu. Izmaiņas uzskatāmas par apstiprinātām tikai tad, ja Puses ir parakstījušas Būvdarbu Izmaiņu aktu. Pasūtītājam sakarā ar Izmaiņām nav jāveic Uzņēmējam nekādi citi maksājumi, izņemot tie, kas norādīti Pušu parakstītajā Būvdarbu Izmaiņu aktā.

Līguma kopējās cenas ietvaros saskaņotās Izmaiņas ir pamats Būvdarbu Izmaiņu aktā norādīto Izmaiņu veikšanai un šajā gadījumā Pusēm nav nepieciešams slēgt papildu vienošanos pie Līguma. Savukārt, ja Izmaiņu rezultātā Līguma kopējā cena palielinās, tad tās īstenojamas tikai pēc tam, kad Puses parakstījušas atbilstošus Līguma grozījumus par izmaiņām Līguma kopējā cenā.

Šaubu novēršanai Puses atzīst, ka ikviena Puse jebkurā laikā, bet pirms attiecīgo Būvdarbu izpildes, var ierosināt tehniskajās specifikācijās, Tāmē vai Būvprojektā paredzēto materiālu un/vai iekārtu, un/vai tehnoloģisko risinājumu aizstāšanu ar citiem ekvivalentiem un otra Puse nevar pret to nepamatoti iebilst, ja:

sākotnēji paredzētie ir novecojuši, un/vai

aizstāšana ir pamatota ar apstākļiem, kurus līdz Līguma noslēgšanai attiecīgā Puse nevarēja paredzēt (piemēram, ja materiālu vai iekārtu ražotājs pārtrauc to ražošanu).

Šādā gadījumā cenas šiem jaunajiem ekvivalentiem materiāliem un/vai iekārtām un/vai tehnoloģijām tiek noteiktas, nepārsniedzot Finanšu piedāvājumā un Tāmē noteiktās vienības cenas materiāliem un/vai iekārtām un/vai tehnoloģijām, kuras nomaina (izņemot gadījumu, kad nomaināmie būvizstrādājumi vairs tirgū nav pieejami un jaunie ir dārgāki). Uzņēmējs sagatavo un iesniedz Pasūtītājam specifikācijās un/vai Būvprojektā norādīto materiālu un/vai iekārtu un/vai tehnoloģiju salīdzinājumu ar jaunajām – nomaināmajām. Jaunajiem materiāliem un/vai iekārtām un/vai tehnoloģijām jābūt kvalitātes un īpašību ziņā analogām vai labākām par nomaināmajām. Arī par šādam izmaiņām Puses sagatavo un paraksta Būvdarbu izmaiņu aktu, kurā norāda pamatojumu Izmaiņām un tā pielikumā pievieno jauno un nomaināmo materiālu un/vai iekārtu un/vai tehnoloģiju savstarpējo salīdzinājumu.

1. UZŅĒMĒJA APLIECINĀJUMI, PIENĀKUMI UN TIESĪBAS

Uzņēmējs apņemas profesionāli un godprātīgi pildīt Līgumā noteiktos pienākumus, ievērojot visas piemērojamo normatīvo aktu prasības attiecībā uz Būvdarbu un Līguma saistību izpildi (t.sk. attiecībā uz rīcību ar valsts noslēpumu), sekojot labai būvniecības praksei un ievērojot Būvprojektu un Līgumā un likumos noteiktos kvalitātes standartus, taupīgi un racionāli izmantojot būvniecības izstrādājumus, energoresursus, kā arī būvniecībai atvēlētos līdzekļus. Uzņēmējs apliecina, ka tam ir Līguma izpildei nepieciešamās licences, atļaujas, kapacitāte un resursi, Uzņēmējs veicamo Būvdarbu nozarē ir profesionāls lietpratējs un ka viņam Līguma izpildei ir nepieciešamā pieredze un zināšanas, kādas saskaņā ar likumu un labu nozares praksi ir nepieciešamas Līguma izpildei.

Papildus citur Līgumā noteiktajam, Uzņēmējam Līguma ietvaros ir šādi pienākumi:

nodrošināt, ka visā Līguma darbības laikā Uzņēmējs, Speciālisti un Apakšuzņēmēji atbilst visām prasībām, kas noteiktas normatīvajos aktos, Iepirkuma dokumentācijā vai Līgumā un nepieciešamas Līgumā noteiktu Būvdarbu izpildei (t.sk., bet neaprobežojoties, attiecībā uz Uzņēmēja, Speciālistu, Apakšuzņēmēju un citu Būvdarbu izpildei piesaistīto komersantu vai speciālistu reģistrāciju Būvkomersantu reģistrā, to atbilstību Iepirkumā noteiktajām kvalifikācijas prasībām, IDS nepārtrauktu spēkā esamību Uzņēmējam un visām tām fiziskām un juridiskām personām, kuras Līguma ietvaros veic darbus, kas satur valsts noslēpumu, t.sk. Uzņēmēja atbildīgajam būvdarbu vadītājam un elektronisko sakaru/vājstrāvu sistēmu atbildīgajam būvdarbu vadītājam un slēdzeņu ierīkošanas atbildīgajai personai);

ar pienācīgu rūpību un regulāri pārbaudīt aktuālo Projekta Dokumentāciju un kvalitatīvi izpildīt Būvdarbus ar paša nodrošinātiem darba rīkiem, ierīcēm un darbaspēku, organizēt, pārraudzīt un veikt visus darbus un uzdevumus, kas nepieciešami Būvdarbu izpildei atbilstoši Līguma noteikumiem;

20 (divdesmit) darba dienu laikā pēc Līguma parakstīšanas nodrošināt (1) Būvatļaujas saņemšanu ar atzīmi par būvdarbu uzsākšanas nosacījumu izpildi, (2) Darbu veikšanas projekta izstrādi atbilstoši Ēku būvnoteikumu (Ministru kabineta 2014. gada 2. septembra noteikumi Nr. 529 “Ēku būvnoteikumi” un Ministru kabineta 2014. gada 21. oktobra noteikumi Nr. 655 “Noteikumu par Latvijas būvnormatīvu LBN 310-14 "Darbu veikšanas projekts") prasībām un saskaņošanu ar Pasūtītāju, kā arī (3) rakstiski saskaņot ar Pasūtītāju Būvdarbu organizācijas jautājumus un (4) veikt Būvlaukuma tehnisko apsekošanu, pārliecinoties par Būvdarbu veikšanai izvēlēto metožu piemērotību;

nodrošināt, ka Būvlaukumā ir darba aizsardzības koordinators atbilstoši normatīvo aktu prasībām, un būt atbildīgam par visu darba aizsardzības, darba drošības un ugunsdrošības noteikumu un prasību ievērošanu, kā arī darba aizsardzības pasākumu veikšanu, pat, ja saskaņā ar normatīvajiem aktiem tas noteikts kā Pasūtītāja pienākums;

parakstīt Būvlaukuma pieņemšanas – nodošanas aktu Līguma noteiktajā kārtībā un termiņā;

no Būvlaukuma pieņemšanas – nodošanas akta parakstīšanas dienas līdz brīdim, kad Puses paraksta Objekta Gala Pieņemšanas - nodošanas aktu par Objekta nodošanu Pasūtītājam, būt pilnībā atbildīgam par Būvlaukumu, kā arī par Būvlaukumā esošo būvizstrādājumu (materiālu, aprīkojuma un iekārtu), kā arī izpildīto Būvdarbu pienācīgu uzturēšanu un saglabāšanu, t.sk., par Objekta atbilstošu apkuri;

nodrošināt Būvlaukuma nožogošanu tajā daļā, kur saskaņā ar Būvprojektu paredzēta Būvdarbu veikšana, kā arī nepārtrauktu fizisko apsardzi un Būvlaukuma caurlaides režīmu, nodrošinot elektronisko uzskaiti; papildus minētajam Uzņēmējam ir pienākums nodrošināt speciālo apsardzi, ko veic apsardzes uzņēmums ar IDS, un speciālo caurlaides režīmu tajās Objekta daļās, kurās tiks veikti darbi, kuru izpildei nepieciešams IDS. Šai speciālai apsardzei un caurlaides režīmam jānodrošina, ka Objekta īpašajām daļām var piekļūt (elektroniskās uzskaites kārtībā) tikai tādas personas un transporta līdzekļi, kas atbilst uz IDS regulējumam pakļauto darbību piemērojamām tiesību normām un kompetento drošības iestāžu prasībām;

nekavējoties rakstveidā paziņot Pasūtītājam par Uzņēmēja norīkotām personām (un vēlākām izmaiņām), kas ir atbildīgas par būvdarbu vadību, darba aizsardzību (darba aizsardzības koordinators), ugunsdrošību, darba kārtību un apsardzi Būvlaukumā;

nodrošināt būvdarbu vadību augstā profesionālā līmenī, un visā būvdarbu veikšanas laikā nodrošināt nepārtrauktu vismaz vienas atbildīgās personas (Objekta atbildīgā būvdarbu vadītāja vai tā atbilstoša aizstājēja) atrašanos Būvlaukumā ar sakaru līdzekļiem, tās klātbūtni pie būtisko darbu izpildes un pieejamību ārkārtas situācijās; Uzņēmējs nodrošina, ka līdz Objekta pieņemšanai ekspluatācijā Objekta atbildīgais būvdarbu vadītājs nav nodarbināts nekādā citā darbā vai objektā;

nodrošināt Būvlaukumā un Objektā nepieciešamos uzrakstus, norādes, pietiekamu apgaismojumu, nostiprinājumus, kā arī drošu satiksmes organizāciju;

pirms būvdarbu uzsākšanas Būvlaukumā iesniegt Pasūtītājam spēkā esoša līguma par būvgružu un atkritumu savākšanu/izvešanu kopiju, uzrādot oriģinālu, kas ir noslēgts starp Uzņēmēju un atkritumu apsaimniekotāju;

pirms jebkādu būvdarbu uzsākšanas veikt koku, krūmu izciršanu un sprādzienbīstamo priekšmetu detektēšanu saskaņā ar normatīvo aktu prasībām visā Būvlaukuma teritorijā, kurā saskaņā ar Būvprojektu paredzēta Būvdarbu veikšana;

pēc kontrolpāļu iedzīšanas un slogošanas nekavējoties, bet ne vēlāk kā 3 (trīs) darba dienu laikā, informēt Pasūtītāju par faktisko stāvokli Būvlaukumā un iespējamām izmaiņām uz izmaksu pozīcijām un Līgumcenu;

veikt visu Būvdarbu veikšanai nepieciešamo būvizstrādājumu piegādi un komplektēšanu, nodrošināt visu importa un muitas procedūru ievērošanu, nodrošināt būvizstrādājumu pareizu un kvalitatīvu glabāšanu un izmantošanu Būvdarbu procesā, Būvdarbu veikšanai izmantot tikai kvalitātes prasībām atbilstošus un jaunus, nelietotus būvizstrādājumus un būt materiāli atbildīgam par visiem Būvlaukumā esošajiem būvizstrādājumiem līdz Objekta Gala pieņemšanas – nodošanas akta parakstīšanai;

Būvdarbu veikšanas laikā sagatavot augstas kvalitātes ar būvniecību un Būvdarbu izpildi saistītos dokumentus, kā arī nepārtraukti un precīzi apkopot un kārtot Būvdarbiem nepieciešamo dokumentāciju (būvdarbu žurnālu, veicot tajā ierakstus katru dienu, segto darbu aktus, Detalizētos rasējumus, sistēmu pārskatus u.c.), veikt detalizētu piegādāto būvizstrādājumu un to pavadošās dokumentācijas (deklarācijas, pases, sertifikāti u.c.) uzskaiti un atbilstības normatīvo aktu prasībām pārbaudi, kā arī sagatavot visus normatīvajos aktos paredzētos dokumentus par darba aizsardzības prasībām (darba aizsardzības plāns, nodarbināto saraksts u.c.);

atbildēt par Būvdarbu dokumentācijas, t.sk. būvdarbu žurnāla, autoruzraudzības žurnāla un Izpilddokumentācijas, pienācīgu glabāšanu un atrašanos Būvlaukumā, Objektā. Uzņēmējam ir pienākums pēc pirmā pieprasījuma uzrādīt un nepieciešamības gadījumā izsniegt minēto dokumentāciju (vai tās Uzņēmēja apliecinātu kopiju, uzrādot oriģinālu) Pasūtītāja pārstāvim/kontaktpersonai, būvuzraugam, autoruzraugam, būvinspektoram u.c. personām, kam ir tiesības minētos dokumentus pieprasīt, to pienākumu pildīšanai;

pēc Pasūtītāja pieprasījuma ne vēlāk kā 3 (trīs) darba dienu liekā izsniegt jebkura ar Līgumu un Būvdarbu izpildi saistītā dokumenta Uzņēmēja apliecinātu kopiju, nodošanu apstiprinot rakstveidā;

nodrošināt visas un ikvienas ar Līgumu un Būvdarbu izpildi saistītās dokumentācijas dokumentēšanu, sistematizāciju un aktualizāciju, kā arī nodrošināt Pasūtītājam, būvuzraugam, autoruzraugam un kontroles iestādēm nepārtrauktu pieeju šai dokumentācijai;

reģistrēt dokumentu/informācijas plūsmu un nodrošināt pierādījumus informācijas apmaiņai (t.sk., adresāta parakstus par saņemšanu, pasta dokumentus par nosūtīšanu un tml.);

nodrošināt Pasūtītājam un būvuzraugam, Būvvaldes u.c. atbildīgo institūciju pārstāvjiem brīvu pieeju Būvlaukumam, Objektam un vietām, kur notiek Būvdarbi. Uzņēmējam ir pienākums nodrošināt būvuzraugu ar instrumentiem, pārbaudes ierīcēm, kas pieejamas Būvlaukumā, kā arī sniegt nepieciešamo palīdzību būvuzraugam viņa pienākumu pildīšanai;

pēc attiecīga atbildīgās iestādes pārstāvja, būvuzrauga vai Pasūtītāja pieprasījuma saņemšanas, nekavējoties pārtraukt un/vai apturēt Būvdarbus un nekavējoties novērst atbildīgās iestādes pārstāvja, Pasūtītāja un/vai būvuzrauga norādītos trūkumus;

nekavējoties rakstiski paziņot Pasūtītājam par jebkādiem apstākļiem, kas var kavēt Būvdarbu pabeigšanu Līgumā norādītajā termiņā, kā arī ik mēnesi sagatavot Progresa ziņojumu, kurā atspoguļota visa ar Būvdarbu un Līguma izpildi saistītā būtiskā informācija;

informēt Pasūtītāju, kā arī normatīvajos aktos noteiktajā kārtībā informēt attiecīgās iestādes par katru nelaimes gadījumu, kas noticis Būvlaukumā. Informācija Pasūtītājam ir jāiesniedz 1 (vienas) darba dienu laikā pēc akta par nelaimes gadījumu sagatavošanas;

par saviem līdzekļiem apmaksāt nepieciešamos ūdensapgādes, kanalizācijas, elektroapgādes, komunikāciju, siltumapgādes, sniega izvešanas, būvgružu izvešanas un citus pakalpojumus. Pasūtītājam ir tiesības minētos maksājumus ieturēt no jebkura maksājuma, kas pamatojoties uz šo Līgumu, pienākas Uzņēmējam;

savlaicīgi nodrošināt visas nepieciešamās darbu un būvizstrādājumu pārbaudes, tai skaitā, uzstādīto sistēmu, iekārtu testēšanu un šādai testēšanai nepieciešamos izejmateriālus;

būt pilnībā atbildīgam par Būvdarbu (ieskaitot visu piegāžu) pārraudzību neatkarīgi no tā, vai tie notiek Būvlaukumā vai jebkur citur;

saskaņot rakstveidā ar Pasūtītāju jebkura apakšuzņēmēja (t.i. jebkura Būvdarbu izpildei piesaistītā darbu veicēja, neatkarīgi no tā vai līgumu ar to ir noslēdzis pats Uzņēmējs vai kāds no Uzņēmēja apakšuzņēmējiem vai kāds no tālākajā ķēdē esošajiem apakšuzņēmējiem) piesaisti Būvdarbu izpildei (norādot kurus darbus konkrētais apakšuzņēmējs veiks) un būt pilnībā atbildīgam par visu apakšuzņēmēju darbību Būvlaukumā un viņu veikto darbu, to kvalitāti, kā arī par apakšuzņēmēju izpildītā darba apmaksu;

būt pilnībā atbildīgam par visu nodokļu, nodevu un citu obligāto maksājumu savlaicīgu un pilnīgu veikšanu saistībā ar Būvdarbu veikšanu, šajā Līgumā noteikto pienākumu izpildi un tiesību izmantošanu, un šajā Līgumā paredzēto maksājumu saņemšanu, kā arī saistībā ar šī Līguma izpildē iesaistīto darbinieku un Uzņēmēja citādi nodarbināto personu nodarbināšanu, materiālu piegādi un importu/eksportu, iekārtu izmantošanu, jebkādas licences maksas, autoratlīdzības samaksu u.c.;

Būvlaukumā un jebkurā citā Būvdarbu veikšanas vietā nodrošināt tīrību un kārtību, maksimāli samazinot atkritumu rašanos un novēršot ūdens, gaisa un augsnes piesārņojuma rašanās iespēju;

Būvdarbu veikšanas laikā operatīvi par saviem līdzekļiem izvest no Būvlaukuma, kā arī no pieguļošās teritorijas, atkritumus un būvgružus, ja tādi ir radušies, kā arī sakopt Būvlaukumu un tam pieguļošo teritoriju, kā arī atjaunot piekļuves Būvdarbu rezultātā bojātos ceļus un ielas, ja nepieciešams;

ne retāk kā 1 (vienu) reizi nedēļā organizēt, protokolēt un piedalīties Uzņēmēja un Pasūtītāja kopīgās sanāksmēs (būvsapulcēs), kurās tiek risināti ar Līguma izpildi saistīti jautājumi. Vismaz vienu darba dienu pirms katras kārtējas būvsapulces Uzņēmējs iesniedz Pasūtītājam un būvuzraugam iknedēļas atskaiti par iepriekšējā nedēļā veiktajiem darbiem (izņemot, ja tie ir jau aptverti ar būvuzraugam iesniegtu Progresa ziņojumu) un tekošajā nedēļā plānotajiem darbiem, kurā iekļauj šādu informāciju:

attiecībā uz iepriekšējā nedēļā veiktajiem darbiem:

atskaitē jānorāda paveikto un būvuzrauga apstiprināto Būvdarbu veids un apjoms;

atskaitē jānorāda pielietoto būvmateriālu apjoms;

atskaitē jāpievieno paveikto, būvuzrauga apstiprināto Būvdarbu foto fiksācija;

atskaitē jānorāda ikdienā iesaistītā darba spēka resurss;

atskaitē jāietver novērtējums par paveikto Būvdarbu apjoma atbilstību Laika grafikam;

atskaitē jāietver norādes par konstatētajām Būvdarbu neatbilstībām, trūkumiem, to foto fiksācija, kā arī to novēršanas pasākumi, atbildīgās personas nozīmēšana par neatbilstību, trūkumu novēršanu;

atskaitē jānorāda veiktās Būvdarbu kvalitātes kontroles metodes, protokoli, uzmērījumi.

attiecībā uz tekošajā nedēļā veicamajiem darbiem:

plānoto Būvdarbu veidi, to izpildes grafiks darba nedēļai;

Būvprojekta dokumentācijas izvērtējums plānoto darbu veikšanai;

Plānoto darbaspēka resursu, mehānismu, materiālu apjoms, saskaņā ar veicamajiem Būvdarbiem;

Atbildīgo darbinieku saraksts par veicamajiem Būvdarbiem, t.i. darbinieki, kuri veiks attiecīgo Būvdarbu kontroli;

Darbu izpildes iknedēļas plāna atbilstība Laika grafikam;

Risku izvērtējums Būvdarbu veikšanai, t.sk. attiecībā uz:

* atļauju, saskaņojumu saņemšana no atbildīgajām institūcijām,
* pielietoto materiālu pieejamība,
* pielietoto mehānismu pieejamība,
* nepieciešamo darbaspēka resursu pieejamība.

Pušu parakstītā būvsapulces protokolā fiksētie Pasūtītāja norādījumi Uzņēmējam ir saistoši. Uzņēmējs nedrīkst izmantot sapulces protokolus vai jebkādus citus Pasūtītāja paziņojumus, lai pierādītu, ka ir mainīta Līgumcena, Būvdarbu vai Līguma apjoms vai Gala termiņš;

pēc Pasūtītāja, būvuzrauga, autoruzrauga pieprasījuma piedalīties minēto būvniecības dalībnieku organizētās sanāksmēs (būvsapulcēs), kā arī deleģēt savu pārstāvi un piedalīties Tieslietu ministrijas vai citu projekta vai pasūtītāja pārraudzības vai kontroles institūciju darba grupās un to sapulcēs, un sagatavot to pieprasīto informāciju;

Būvdarbu izpildes laikā nodrošināt Pasūtītāju, būvuzraugu un autoruzraugu (un ar tiem saistītās personas) ar sanitārajām telpām un apkurinātām darba telpām Būvlaukuma teritorijā, kurās ir elektrības un interneta pieslēgums, un biroja aprīkojums vismaz 6 (sešām) darba vietām, kā arī nodrošināt šīm personām netraucētu darbību šajās telpās, un par iespējamajiem darbības traucējumiem vismaz 5 (piecas) dienas iepriekš rakstiski brīdināt;

vismaz 3 (trīs) darba dienas pirms attiecīgo būvizstrādājumu iestrādes būves konstruktīvajos elementos, uzrādīt būvuzraugam, autoruzraugam un pēc pieprasījuma - Pasūtītājam šo būvizstrādājumu izcelsmes dokumentāciju, pavadzīmes, atbilstības deklarācijas;

informēt Pasūtītāju, autoruzraugu un būvuzraugu vismaz 3 (trīs) darba dienas iepriekš, uzaicinot veikt iepriekšēju pārbaudi, ja kādu Būvdarbu daļu paredzēts aizsegt vai arī kādas Būvdarbu daļas vēlāka pārbaude varētu būt apgrūtināta kādu citu iemeslu dēļ;

nekavējoties informēt Pasūtītāju par visām situācijām un apstākļiem, kuros var būt nepieciešami Pasūtītāja norādījumi vai piekrišana. Tie ietver, bez ierobežojuma, visas situācijas, kas var negatīvi ietekmēt Pasūtītāja intereses, it īpaši attiecībā ar Būvdarbu kvalitāti un Gala termiņu.

pirms Objekta pieņemšanas ekspluatācijā nodrošināt visu dokumentāciju, kas saskaņā ar likumu ir nepieciešama Objekta pieņemšanai ekspluatācijā (pat, ja likums to nosaka kā Pasūtītāja pienākumu), t.sk. visu Objekta būvju kadastrālo uzmērīšanas lietas, kā arī nodrošināt Pasūtītāju ar visu nepieciešamo informāciju par uzstādītām inženierkomunikāciju tehnoloģiskām iekārtām un iesniegt lietošanas instrukcijas valsts valodā;

pirms Objekta Gala pieņemšanas – nodošanas akta parakstīšanas, kā arī visā Garantijas laikā, pēc Pasūtītāja pieprasījuma veikt Pasūtītāja norādīta Pasūtītāja personāla un Objekta lietotāja personāla instruktāžu un apmācību attiecībā uz Uzņēmēja uzstādīto iekārtu, aprīkojuma un sistēmu darbību un lietošanu, kā arī nepareizas instruktāžas un/vai apmācības gadījumā atbildēt par uzstādīto iekārtu un/vai sistēmu bojājumiem un/vai darbības traucējumiem un par saviem līdzekļiem novērst bojājumus un/vai darbības traucējumus Līgumā noteiktā kārtībā;

pirms Objekta Gala pieņemšanas – nodošanas akta parakstīšanas, kā arī ciktāl tas nepieciešams Objekta ekspluatācijā pieņemšanas vajadzībām, nodrošināt Objekta atbrīvošanu no būvgružiem, atkritumiem, izvest Uzņēmējam piederošo inventāru, iekārtas, darbarīkus un sakopt Objektu un tam pieguļošo teritoriju;

nepieciešamības gadījumā nodrošināt jebkuras Objekta vai tā daļas konservācijas darbus atbilstoši normatīvo aktu prasībām;

visā Līguma darbības laikā uzturēt spēkā (tai skaitā, pagarināt, ja beidzas to termiņš) Līgumā 9. nodaļā noteiktās apdrošināšanas polises un bankas garantijas atbilstoši Līgumā noteiktajām prasībām;

saņemot Pasūtītāja rakstveida pretenziju par Būvdarbu Defektiem, iesniegto dokumentu, trūkumiem, nepilnībām vai neatbilstībām, tos novērst pretenzijā norādītajā termiņā vai, ja tas nav iespējams, citā tehnoloģiski īsākajā iespējamā termiņā, kas saskaņots ar Pasūtītāju;

uzsākt konkrēto Būvdarbu izpildi tikai pēc tam, kad ir izstrādāti attiecīgo darbu veikšanai nepieciešamie detalizācijas risinājumi un darba rasējumi, kā arī tie ir saskaņoti ar autoruzraugu, būvuzraugu un Pasūtītāju;

par saviem līdzekļiem saņemt Būvdarbu veikšanai nepieciešamās atļaujas un saskaņojumus;

ievērot precīzi Pasūtītāja un Būvuzrauga prasības par Būvdarbu izpildi un/vai Līgumā noteikto saistību izpildi;

ievērot šādu jautājumu vai problēmu, kuras rodas Būvdarbu gaitā, risināšanas vispārīgo kārtību:

Uzņēmējs piedāvā Pasūtītājam rakstiskā veidā "jautājumu vai problēmu risinājumu", tos iesniedzot Pasūtītājam un būvuzraugam kārtējās būvsapulces laikā;

Pasūtītājs, saņēmis iepriekš minētos "jautājumu vai problēmu risinājumus", izskata tos un dod rakstisku vai mutisku atbildi Uzņēmējam ne vēlāk kā nākamajā sapulcē;

ja Pasūtītājs minētajā termiņā vai citā Pasūtītāja paziņotā termiņā nav sniedzis atbildi Uzņēmējam, tas norādāms būvsapulces protokolā, un pēc šī protokola parakstīšanas Uzņēmējs par attiecīgo jautājumu vai problēmu ir tiesīgs izlemt pats, ievērojot Būvprojekta prasības, profesionāla un rūpīga saimnieka ieskatus un nozares labo praksi.

izpildīt Būvdarbus ievērojot nozares labo praksi un standartus, kas nozīmē, ka tiek izmantotas tādas profesionālas prasmes un rūpība, kāda būtu pamatoti un ierasti gaidāma no prasmīga un pieredzējuša Uzņēmēja, kurš ir iesaistīts tāda paša veida projektos tādos pašos vai līdzīgos apstākļos, un ka tiek izmantotas tādas metodes un standarti, kas ir vispārpieņemti jebkurā laikā, lai nodrošinātu drošu, efektīvu un ekonomisku būvniecību.

nodrošināt, lai Uzņēmējam un apakšuzņēmējiem, kam jāpiekļūst valsts noslēpumu saturošai informācijai, visu šī Līguma darbības laiku ir spēkā esošs IDS un, ka gan Uzņēmējs, gan attiecīgie apakšuzņēmēji uzglabā un izmanto valsts noslēpumu saturošo informāciju atbilstoši normatīvo aktu un kompetento drošības iestāžu prasībām.

Atlīdzība Uzņēmējam par visu augstākminēto pienākumu izpildi ir iekļauta Līgumcenā.

Uzņēmējam papildus citur Līgumā noteiktajam ir šādas tiesības:

pieprasīt no Pasūtītāja Būvdarbu veikšanai un Objekta pieņemšanai ekspluatācijā nepieciešamo informāciju, dokumentāciju un saskaņojumus, kas ir Pasūtītāja rīcībā un kurus saskaņā ar šo Līgumu Uzņēmējam nav pienākums izstrādāt un/vai saņemt pašam;

pieaicināt apakšuzņēmējus būvdarbu veikšanai, iepriekš to rakstveidā saskaņojot ar Pasūtītāju;

saņemt atlīdzību par kvalitatīvi un atbilstoši Līguma noteikumiem veiktiem un Pasūtītāja pieņemtiem Būvdarbiem;

pirms attiecīgo darbu uzsākšanas patstāvīgi un uz sava rēķina nodrošināt Būvprojekta realizācijai nepieciešamo detalizācijas risinājumu un darba rasējumu izstrādi un to saskaņošanu ar autoruzraugu, būvuzraugu un Pasūtītāju.

Pēc Uzņēmēja pamatota pieprasījuma Pasūtītājs 3 (trīs) darba dienu laikā pilnvaro Uzņēmēju pārstāvēt Pasūtītāju visās iestādēs un atbildīgajos dienestos saistībā ar Būvdarbu veikšanu, organizēt Būvdarbu pieņemšanu ekspluatācijā, pārstāvēt Pasūtītāju visās institūcijās, lai saņemtu atzinumus par Būvdarbu atbilstību Būvprojekta un normatīvo aktu prasībām, kā arī, lai saskaņotu Izmaiņas ar autoruzraugu.

Parakstot Līgumu, Uzņēmējs apliecina, ka ir saņēmis no Pasūtītāja Būvdarbu veikšanai nepieciešamo dokumentāciju pilnā apjomā, kā arī iepazinies ar visiem apstākļiem, kas var ietekmēt Būvdarbu izpildi atbilstoši Līgumam, tajā skaitā arī ar plānoto Objekta izvietojumu dabā un tā stāvokli, kā arī Uzņēmējs apliecina, ka Uzņēmējam nav un tas neizvirzīs pret Pasūtītāju nekādas pretenzijas šajā sakarā.

1. PASŪTĪTĀJA PIENĀKUMI UN TIESĪBAS

Pasūtītājs ar visu savu darbību sekmēs Būvdarbu izpildi Līgumā noteiktajā termiņā, nodrošinot savlaicīgu un precīzu darbu un būvniecības izstrādājumu apmaksu, kā to paredz Līgums, un nodrošinot būvdarbu uzraudzību. Pasūtītājs neveiks nekādu rīcību, kura traucētu Būvdarbu izpildei, ja vien tas nav saistīts ar konstatētiem Līguma vai normatīvo aktu pārkāpumiem no Uzņēmēja puses.

Neierobežojot citas šajā Līgumā paredzētās Pasūtītāja saistības, Pasūtītājam ir šādi pienākumi:

šajā Līgumā noteiktajā kārtībā pieņemt pienācīgi veiktos Būvdarbus un samaksāt Uzņēmējam par pienācīgi veiktajiem Būvdarbiem atbilstoši Līguma noteikumiem;

saskaņā ar Latvijas Republikas normatīvajos aktos noteikto sniegt Uzņēmējam saprātīgi nepieciešamo informāciju, pilnvarojumus u.c. dokumentus un palīdzību būvatļaujas un citu Latvijas Republikas normatīvajos aktos noteikto atļauju, saskaņojumu un apstiprinājumu saņemšanai no kompetentām valsts un/vai pašvaldības iestādēm, ko nepieciešams saņemt Būvdarbu izpildei un Objekta nodošanai ekspluatācijā saskaņā ar šo Līgumu;

nodot Uzņēmējam Būvlaukumu šajā Līgumā noteiktajā termiņā un kārtībā un nepamatoti nelikt šķēršļus Uzņēmēja iespējai piekļūt Būvlaukumam;

nepamatoti neliegt savu saskaņojumu apakšuzņēmēju piesaistei un Apakšuzņēmēju vai Speciālistu maiņai;

nodrošināt Būvdarbu autoruzraudzību un būvuzraudzību;

gadījumā, ja Izmaiņas ir tāda rakstura vai apjoma, ka to rezultātā ir nepieciešams veikt attiecīgi izmainītā būvprojekta obligāto ekspertīzi, nodrošināt obligātās ekspertīzes veikšanu un tās rezultātu iesniegšanu Uzņēmējam un kompetentajai iestādei;

uz sava rēķina nodrošināt sprādzienbīstamo priekšmetu neitralizēšanu, ja tādi tiek atrasti Būvlaukumā.

Neierobežojot citas šajā Līgumā paredzētās Pasūtītāja tiesības, Pasūtītājam ir šādas tiesības:

sniegt Uzņēmējam norādījumus un instrukcijas, kas ir saistošas Uzņēmējam un Pasūtītāja ieskatā ir nepieciešamas Līguma pienācīgai izpildei;

norādīt uz Uzņēmēja pieļautajiem pārkāpumiem būvniecības gaitā, dodot saprātīgu termiņu pārkāpumu un to seku novēršanai. Ja Uzņēmējs neņem to vērā un neiesniedz Pasūtītājam attaisnojošus paskaidrojumus, kā arī 10 (desmit) darba dienu laikā nepanāk par šo vienošanos ar Pasūtītāju, tad Pasūtītājam ir tiesības uz Uzņēmēja rēķina apturēt Būvdarbus vai to daļu līdz vienošanās panākšanai;

jebkurā brīdī pārbaudīt Uzņēmēja darbības Būvdarbu izpildē un Būvprojekta realizācijā, tai skaitā pēc Pasūtītāja ieskatiem šādu pārbaužu veikšanai pieaicinot trešās personas;

pieprasīt un saņemt no Uzņēmēja jebkādu informāciju saistībā ar Būvdarbu izpildi;

Pasūtītājam ir tiesības rakstveidā un motivēti pieprasīt jebkura apakšuzņēmēja nomaiņu, ja Pasūtītāju neapmierina tā darba produktivitāte, darba kvalitāte vai Pasūtītājs norāda uz citiem apstākļiem, kas nepieļauj turpmāku konkrētā apakšuzņēmēja piesaisti Būvdarbu izpildei;

veikt jebkuru izpildīto Būvdarbu vai to daļas ekspertīzi, pieaicinot neatkarīgus ekspertus; ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti Defekti, kas radušies Uzņēmēja vainas dēļ, šādos gadījumos ekspertīzes izdevumus sedz Uzņēmējs;

nepieļaut Būvdarbu veikšanu, ja Uzņēmējs Līgumā noteiktajos termiņos nav iesniedzis Pasūtītājam vai neuztur spēkā Līgumā noteiktās apdrošināšanas polises.

1. BŪVDARBU NODOŠANAS UN PIEŅEMŠANAS KĀRTĪBA

**Mēneša izpildes:**

Būvdarbu izpilde tiek regulāri fiksēta ar ikmēneša Būvdarbu pieņemšanas – nodošanas aktiem, kurā tiek norādīti iepriekšējā kalendārā mēnesī izpildītie darbi.

Uzņēmējs rakstveidā sagatavo un līdz katra mēneša 10. datumam iesniedz būvuzraugam apstiprināšanai ikmēneša izpildīto Būvdarbu pieņemšanas – nodošanas aktu par iepriekšējā kalendārajā mēnesī izpildītajiem Būvdarbiem, kuram pievienots attiecīgais Progresa ziņojums un attiecīgā Izpilddokumentācija, kas attiecas uz aktā norādītajiem Būvdarbiem. Vienlaicīgi šis akts (bez pielikumiem) zināšanai tiek iesniegts Pasūtītājam. Būvdarbu pieņemšanas - nodošanas aktā norādāmi visu tajā ietverto Būvdarbu apjomi un izmaksas (pa pozīcijām). Attiecībā uz to Būvdarbu izpildi, kas satur valsts noslēpumu, Uzņēmējs sagatavo atsevišķu pieņemšanas -nodošanas aktu, kura apritei Uzņēmējs, papildus šajā Līguma 8. sadaļā noteiktajam un ņemot vērā Līguma 13.5. punktā noteikto, ievēro attiecīgās normatīvo aktu prasības. Pasūtītājs paziņo Uzņēmējam būvuzrauga pārstāvi darbam un informācijas apritei ar valsts noslēpumu ne vēlāk kā [●] dienu laikā no šī Līguma parakstīšanas.

Būvuzraugs nekavējoties, bet ne vēlāk kā 10 (desmit) darba dienu laikā pēc attiecīgā Būvdarbu pieņemšanas – nodošanas akta saņemšanas:

to apstiprina un nosūta parakstīšanai Pasūtītājam, vai

rakstveidā sniedz Uzņēmējam savus motivētus iebildumus par iztrūkstošo Izpilddokumentāciju vai aktā norādītajos Būvdarbos (to atbilstošā daļā) konstatētajām nepilnībām un neatbilstībām šī Līguma noteikumiem vai normatīvo aktu (t.sk., būvnormatīvu) prasībām, norādot Uzņēmējam uz šajā sakarā nepieciešamajām izmaiņām vai labojumiem, kā arī termiņu to veikšanai.

Ja tiek izteikti iebildumi, Uzņēmējs nekavējoties veic nepieciešamos labojumus (Būvdarbos un/vai aktā, vai papildina Izpilddokumentāciju) un no jauna iesniedz aktu apstiprināšanai saskaņā ar šī punkta noteikumiem. Šādu pamatotu iebildumu (nepilnību un neatbilstību) novēršana nav pamats Līgumā noteiktā Būvdarbu izpildes termiņa pagarināšanai.

Ja Pasūtītājs 20 (divdesmit) darba dienu laikā no attiecīgā Būvdarbu pieņemšanas - nodošanas akta saņemšanas brīža (t.i., brīža, kad Pasūtītājam tas iesniegts zināšanai) to neparaksta, un Pasūtītājs vai būvuzraugs šajā termiņā nav sniedzis Uzņēmējam iebildumus par to, akts tiek uzskatīts par apstiprinātu.

Ikmēneša izpildīto Būvdarbu pieņemšanas - nodošanas aktu parakstīšana neatņem Pasūtītājam tiesības vēlāk izteikt Uzņēmējam pretenzijas par aktā norādīto Būvdarbu kvalitāti, atklātiem Defektiem, kā arī nenozīmē Objekta vai tā sastāvdaļas pieņemšanu no Pasūtītāja puses. Būvdarbu pieņemšanas-nodošanas akta parakstīšana no Pasūtītāja puses un iebildumu necelšana ir tikai pamats savstarpējiem norēķiniem, un neatbrīvo Uzņēmēju no atbildības (un nemazina to) par Būvdarbiem un pienākuma bez atlīdzības novērst vēlāk atklātus Defektus, kā arī atlīdzināt Pasūtītājam zaudējumus, ja tādi radušies.

**Objekta pieņemšana ekspluatācijā:**

Kad ir izpildīti visi Būvdarbi, kas nepieciešami Būvprojekta realizācijai un Objekta pieņemšanai ekspluatācijā, Uzņēmējs paziņo par to Pasūtītājam un spēkā esošos normatīvos aktos noteiktajā kārtībā organizē un nodrošina Objekta pieņemšanu ekspluatācijā. Uzņēmējs nodrošina, ka tiek sagatavoti un saņemti visi spēkā esošos normatīvajos aktos noteiktie dokumenti, kas nepieciešami Objekta pieņemšanai ekspluatācijā, tajā skaitā atbildīgo institūciju atzinumi par Objekta gatavību ekspluatācijai, atbilstību tehniskajiem un/vai īpašajiem noteikumiem un normatīvo aktu prasībām, kā arī Objekta kadastrālās uzmērīšanas lieta.

**Objekta Gala nodošana Pasūtītājam:**

Kad ir pilnībā izpildīti visi Būvdarbi un tie atbilst Līguma prasībām, kā arī Objekts ir gatavs tūlītējai izmantošanai un izpildās arī visi šādi priekšnoteikumi:

Objekts ir pieņemts ekspluatācijā, ko apliecina kompetentās iestādes izdots akts par Objekta pieņemšanu ekspluatācijā;

Pasūtītājam ir iesniegta visa Būvdarbu Izpilddokumentācija un Objekta kadastrālās uzmērīšanas lieta;

Objekts un tam pieguļošā teritorija ir sakārtota, labiekārtota un pilnībā atbrīvota no visas būvtehnikas, Būvlaukuma aprīkojuma, neizmantotajiem materiāliem, būvgružiem un atkritumiem, kā arī jebkurām citām ar Objekta ekspluatāciju nesaistītām lietām;

ir novērsti visi Defekti, neatbilstības un nepilnības,

Uzņēmējs uzaicina Pasūtītāju kopīgi veikt Objekta gala pārbaudi, kurā nosaka, vai izpildās visi šeit minētie priekšnoteikumi un vai ir parakstāms Objekta Gala pieņemšanas – nodošanas akts. Par Objekta gala pārbaudi tiek sastādīts protokols, kuru paraksta abas Puses un citas pārbaudei piesaistītās personas, un kurā tiek iekļauts lēmums par Objekta Gala pieņemšanas - nodošanas akta parakstīšanas datumu (kas nevar būt vēlāk kā 10 (desmit) darba dienas pēc šīs pārbaudes veikšanas) vai par atkārtotas Objekta Gala nodošanas pārbaudes veikšanas nepieciešamību (gadījumā, ja būtisku Defektu dēļ Objekta Gala nodošana Pasūtītājam nav iespējama), norādot pamatojumu. Atkārtotā pārbaude veicama tādā pašā kārtībā, kā noteikts šajā punktā.

Objekta Gala nodošana Pasūtītājam notiek, Pusēm parakstot Objekta Gala pieņemšanas - nodošanas aktu, un līdz ar tā parakstīšanu Pasūtītājs pārņem atbildību par Objekta uzturēšanas un ekspluatācijas izmaksām.

Objekta Gala pieņemšanas – nodošanas aktā norādāma Līgumcena, kas ir aktuāla uz tā parakstīšanas brīdi.

**Visu Līguma saistību izpilde:**

Līgumā noteikto Uzņēmēja saistību pilnīgu un galīgu izpildi apliecina Pušu parakstīts visu Līguma saistību izpildes akts. Puses to paraksta pēc Garantijas laika beigām un Garantijas laikā konstatēto Defektu pilnīgas novēršanas.

Pirms Visu Līguma saistību izpildes akta parakstīšanas un vismaz 10 (desmit) darba dienas pirms Garantijas laika beigām Puses, pēc Uzņēmēja iepriekšēja rakstiska uzaicinājuma, kopīgi veic Objekta vispusīgu un detalizētu pārbaudi, lai pārliecinātos par Objekta atbilstību Līguma prasībām un Defektu neesamību.

Uzņēmējam ir pienākums piedalīties šajā Objekta pārbaudē. Ja Uzņēmējs uz to neierodas, Pasūtītājs var veikt pārbaudi bez Uzņēmēja klātbūtnes. Par pārbaudi tiek sastādīts protokols, ko izsniedz abām Pusēm. Uzņēmējam ir pienākums nekavējoties novērst pārbaudes laikā konstatētos un aktā norādītos Defektus.

Gadījumā, ja Būvdarbu (jebkuras to daļas) pieņemšanas laikā vai Garantijas laika pārbaužu ietvaros Pusēm rodas domstarpības par izpildīto Būvdarbu kvalitāti, Defektiem vai to novēršanu, Pasūtītāja viedoklis par to ir noteicošais. Tomēr Uzņēmējam ir tiesības pieaicināt Latvijas Būvinženieru savienības ekspertu komisiju neatkarīga slēdziena došanai par strīdus jautājumu. Pieaicinātās ekspertu komisijas izmaksas sedz Uzņēmējs, izņemot gadījumus, ja ekspertu komisija atzīst, ka Būvdarbu kvalitāte atbilst Līgumam vai, ka Uzņēmējs nav atbildīgs par Defektu rašanos un novēršanu – tad ekspertu komisijas izmaksas sedz Pasūtītājs. Uz neatkarīgā ekspertu komisijas slēdziena pamata Puses labā ticībā vienojas par jautājuma risinājumu.

1. APDROŠINĀŠANA UN BANKAS GARANTIJAS

**Apdrošināšana**

Uzņēmējs vienlaicīgi ar Līguma parakstīšanu iesniedz Pasūtītājam Uzņēmēja profesionālās civiltiesiskās atbildības apdrošināšanas polises, apdrošināšanas līguma un noteikumu, un dokumenta, kas apliecina apdrošināšanas prēmijas apmaksu, kopiju (uzrādot oriģinālus), kas apliecina Uzņēmēja profesionālās civiltiesiskās atbildības apdrošināšanas līguma spēkā esamību uz šādiem būtiskajiem noteikumiem:

kopējais apdrošinātais atbildības limits un atbildības limits par katru gadījumu ir 10 % (desmit procenti) apmērā no Līgumcenas;

pašrisks nav lielāks kā 10 000 EUR (desmit tūkstoši *euro*)

polise sedz arī visu Līguma izpildē piesaistīto būvspeciālistu un apakšuzņēmēju profesionālo civiltiesisko atbildību;

apdrošināšanas seguma un citu noteikumu ziņā polisei jāatbilst visām normatīvajos aktos noteiktajām obligātās civiltiesiskās apdrošināšanas prasībām būvniecībā;

Pasūtītājs polisē ir norādīts kā trešā persona, kura ir tiesīga saņemt apdrošināšanas atlīdzību;

apdrošināšanas līgums ir spēkā tieši un tikai attiecībā uz Objektu;

par polises izbeigšanu vai jebkādām izmaiņām polises noteikumos apdrošinātājs informē Pasūtītāju vismaz 30 (trīsdesmit) dienas pirms polises izbeigšanas vai izmaiņu spēkā stāšanās;

prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

Uzņēmējs vienlaicīgi ar Līguma parakstīšanu iesniedz Pasūtītājam Uzņēmēja būvniecības visu risku apdrošināšanas polises, apdrošināšanas līguma un noteikumu, un dokumenta, kas apliecina apdrošināšanas prēmijas apmaksu, kopiju (uzrādot oriģinālus), kas apliecina Uzņēmēja būvniecības visu risku apdrošināšanas līguma spēkā esamību uz šādiem būtiskajiem noteikumiem:

ir apdrošināti visi Būvdarbi (t.sk. būvniecības izstrādājumi un iekārtas, būvniecības tehnika un mehānismi), kā arī Objekts (tai skaitā, nepabeigtas celtniecības stadijā) līdz Objekta Gala nodošanai Pasūtītājam;

apdrošināšana sedz arī visus Būvdarbus, ko veic apakšuzņēmēji;

kopējā apdrošināšanas summa nav mazāka par 50 % (piecdesmit procenti) no Līgumcenas;

pašrisks nav lielāks kā 10 000 EUR (desmit tūkstoši *euro*);

apdrošināšanai jāaptver visi būvniecības standarta riski un to rezultātā radušies zaudējumi, tai skaitā, tādi neparedzēti zaudējumi kā zaudējumi ugunsgrēka, plūdu, sniega, vēja rezultātā vai ļaunprātīga kaitējuma gadījumā, kā arī būvniecības procesā pieļauto kļūdu dēļ (izņemot rupju neuzmanību), ieskaitot nojaukšanas un būvlaukuma atbrīvošanas (t.sk. no gruvešiem un būvgružiem) izmaksas;

polisei jāaptver arī Defektu novēršanas darbi Garantijas laikā;

par polises izbeigšanu vai jebkādām izmaiņām polises noteikumos apdrošinātājs informē Pasūtītāju vismaz 30 (trīsdesmit) dienas pirms polises izbeigšanas vai izmaiņu spēkā stāšanās;

prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

Uzņēmējam pirms attiecīgo apdrošināšanas līgumu noslēgšanas apdrošināšanas sabiedrības izvēle un apdrošināšanas līguma noteikumi ir jāsaskaņo ar Pasūtītāju. Gadījumā, ja Uzņēmējs neievēro šajā punktā noteikto, uzskatāms, ka Uzņēmējs nav izpildījis šajā Līgumā noteikto pienākumu par apdrošināšanas līgumu nodrošināšanu un uzturēšanu Līgumā noteiktajā kārtībā un termiņā.

Apdrošināšanas polisēm ir jābūt spēkā nepārtraukti visu Līguma darbības laiku. Ja Uzņēmējs neizņem (vai vismaz 30 (trīsdesmit) dienas pirms attiecīgās apdrošināšanas polises termiņa beigām nepagarina) kādu no šajā Līguma nodaļā minētajām apdrošināšanas polisēm vai nesniedz pietiekamus pierādījumus par to spēkā esamību, Pasūtītājam ir tiesības uz Uzņēmēja rēķina iegādāties apdrošināšanas polises, lai nodrošinātu tādu segumu, kas nav ticis nodrošināts, un samaksāt pienākošās apdrošināšanas prēmijas, pēc tam to summu atskaitot no jebkādiem citiem maksājumiem, kas izmaksājami Uzņēmējam.

Uzņēmējam ir pienākums nekavējoties informēt Pasūtītāju par jebkura apdrošināšanas gadījuma iestāšanos un ne vēlāk kā 1 (vienas) darba dienu laikā no apdrošināšanas gadījuma iestāšanās brīža sniegt visu Pasūtītāja pieprasīto informāciju un dokumentus. Iestājoties apdrošināšanas gadījumam Uzņēmējs patstāvīgi un par saviem līdzekļiem risina visus jautājumus, kas saistīti ar apdrošināšanas atlīdzības izmaksu. Ja iestājies apdrošināšanas gadījums, bet apdrošinātājs jebkāda iemesla dēļ nav pilnībā atlīdzinājis Pasūtītājam tam radušos zaudējumus, šādus zaudējumus sedz Uzņēmējs. Apdrošināšanas polises nevar pieļaut regresa prasības pret Pasūtītāju.

**Bankas garantijas**

Šajā Līgumā noteikto Uzņēmēja saistību izpildes nodrošināšanai Uzņēmējs vienlaicīgi ar Līguma parakstīšanu iesniedz Pasūtītājam kredītiestādes izsniegtu pirmā pieprasījuma, neatsaucamu, beznosacījumu Līguma izpildes garantiju atbilstoši Līguma pielikumā Nr. 5 pievienotajām bankas garantiju formām.

Līguma izpildes laikā Uzņēmējs iesniedz Pasūtītājam pirmā pieprasījuma, neatsaucamu, beznosacījuma Garantijas laika garantiju un Avansa maksājumu garantiju (ja Avanss tiek pieprasīts) atbilstoši Līguma pielikumā Nr. 5 pievienotajām bankas garantiju formām.

Visām Līgumā noteiktajām bankas garantijām piemērojama Vienoto pieprasījuma garantiju noteikumu 2010. gada redakcija, ICC (Starptautiskās Tirdzniecības Palātas) publikācija Nr. 758 un garantijas tiešā tekstā ir jābūt paredzētam, ka tā (garantija) ir patstāvīga saistība un, ka tā nav galvojums Civillikuma izpratnē. Jebkuras izmaiņas garantiju formu tekstā Uzņēmējam ir rakstiski jāsaskaņo ar Pasūtītāju.

Līguma izpildes garantija ir 2 000 000 EUR (divi miljoni *euro*) apmērā un tai jāaptver visu Uzņēmēja saistību izpildi (tostarp, bet neaprobežojoties ar zaudējumu un kaitējumu atlīdzināšanu Pasūtītājam, līgumsodu apmaksu, Pasūtītāja izdevumu atlīdzināšanu par nekvalitatīvi vai nepienācīgi veiktiem Būvdarbiem, ko Pasūtītājs veic par saviem līdzekļiem un tml.).

Garantijas laika garantija pirmo 24 (divdesmit četru) Garantijas laika mēnešu laikā ir 1,5 % no Līgumcenas, bet atlikušo 36 (trīsdesmit sešu) Garantijas laika mēnešu laikā – 0,5 % no Līgumcenas.

Avansa maksājuma garantija ir Avansa summas apmērā. Uzņēmējam ir tiesības prasīt Avansa maksājuma garantijas summas samazināšanu tādā apmērā, kā Pasūtītāja norēķins par izpildītiem Būvdarbiem ir veikts ar saņemto Avansu (atbilstoši Uzņēmēja rēķinā norādītajam).

Līguma izpildes garantijai jābūt spēkā visu Līguma darbības laiku līdz Objekta Gala pieņemšanas – nodošanas akta parakstīšanai un 3 (trīs) mēnešus pēc minētā akta parakstīšanas.

Garantijas laika garantijai jābūt spēkā visu Garantijas laiku un 3 (trīs) mēnešus pēc Garantijas laika beigām.

Avansa maksājuma garantijai jābūt spēkā līdz Objekta Gala pieņemšanas nodošanas akta parakstīšanai, izņemot, ja visa Avansa summa izmantota norēķinam par izpildītajiem Būvdarbiem.

Pasūtītājs ir tiesīgs jebkuru no Līgumā noteiktajām bankas garantijām izmantot jebkādu savu prasījumu pret Uzņēmēju segšanai saistībā ar šo Līgumu. Šaubu izslēgšanai - Uzņēmēja tiesiskās aizsardzības (t.sk., ārpustiesas), maksātnespējas vai likvidācijas process nav šķērslis Līgumā noteikto bankas garantiju izmantošanai.

Ja starp Pusēm tiek saskaņots Līguma termiņa pagarinājums vai Uzņēmējs kavē Objekta nodošanu Pasūtītājam, Uzņēmējam attiecīgi jāpagarina Līguma izpildes garantijas un Avansa maksājuma garantijas termiņš. Ja saskaņā ar Līgumu pagarinās Garantijas laiks, tad Uzņēmējam attiecīgi jāpagarina Garantijas laika garantija.

Ja Uzņēmējs nav pagarinājis attiecīgās bankas garantijas termiņu 5 (piecas) darba dienas pirms attiecīgās garantijas termiņa izbeigšanās, Pasūtītājam ir tiesības izmantot attiecīgo garantiju, iekasējot pilnu attiecīgās garantijas summu kā nodrošinājumu Uzņēmēja saistību izpildei. Pasūtītājs atgriež Uzņēmējam šādi iekasēto summu 5 (piecas) darba dienu laikā pēc tam, kad pilnībā izpildītas ar attiecīgo garantiju nodrošinātās Uzņēmēja saistības, ja nepieciešams, vienpusēja ieskaita veidā ieturot jebkādas summas, kas tam pienākas saskaņā ar Līgumu, pirms ieturējuma veikšanas iesniedzot ieturējumu pamatojumu un aprēķinus Uzņēmējam.

Līgumcenas izmaiņas vai jebkuru Būvdarbu izpilde nav pamats Līguma izpildes garantijas vai Avansa maksājuma garantijas samazināšanai. Garantijas laika garantija ir izsniedzama, ievērojot to Līgumcenu, kas ir aktuāla Objekta Gala pieņemšanas – nodošanas akta parakstīšanas brīdī.

Garantijas saņemamas no Pasūtītājam pieņemamas kredītiestādes ar labu reputāciju, kurai ir tiesības sniegt finanšu pakalpojumus Latvijas Republikā, un kuras (vai tās grupas) ilgtermiņa reitings ir (i) A vai augstāk pēc S&P Global Ratings vai (ii) A vai augstāks pēc Moody’s Investor Services Limited.

Pēc Uzņēmēja rakstiska pieprasījuma, Pasūtītājs atdod Uzņēmējam Līgumā noteiktās bankas garantijas, kurām ir beidzies to spēkā esamības termiņš.

1. BŪVDARBU GARANTIJA

Uzņēmējs garantē izpildīto Būvdarbu un to rezultāta (Objekta) pienācīgu kvalitāti visā Garantijas laikā. Šaubu novēršanai Puses atzīst, ka šī garantija attiecas arī uz Būvdarbu izpildē izmantotajiem risinājumiem, metodēm, visu Izpilddokumentāciju, uz visiem Objektā izmantotajiem materiāliem, uzstādītajām iekārtām, ierīkotajām sistēmām un jebkādiem citiem Objektā izmantotiem būvizstrādājumiem, kā arī uz jebkādiem papildus darbiem un Izmaiņām, kuras Uzņēmējs veic Līguma ietvaros. Ja kādu būvizstrādājumu (t.sk. iekārtu, sistēmu, aprīkojuma) ražotāja garantijas pārsniedz Garantijas laika ilgumu, tad spēkā ir būvizstrādājuma ražotāja garantijas, kuras Uzņēmējs pilnā apmērā nodod Pasūtītājam Garantijas laika beigās.

Garantijas laiks ir 60 (sešdesmit) mēneši no Objekta Gala pieņemšanas – nodošanas akta parakstīšanas. Ja Garantijas laika ietvaros konstatēto Defektu dēļ Pasūtītājam nav bijis iespējams pienācīgi izmantot Objektu Uzņēmēja vainas dēļ, Pasūtītājs ir tiesīgs ar rakstveida paziņojumu Uzņēmējam pagarināt šo Garantijas laiku par laika periodu, kādā Objekts nevar tikt pienācīgi izmantots.

Uzņēmējam par saviem līdzekļiem jānovērš Garantijas laikā atklājušies Defekti, izņemot, ja Uzņēmējs var pierādīt, ka tie radušies tādu cēloņu dēļ, kas ir ārpus Uzņēmēja kontroles, piemēram, pierādot, ka Defekti radušies normāla nolietojuma, nepareizas ekspluatācijas vai apkopes rezultātā, par ko atbildīgs ir Pasūtītājs. Uzņēmējam ir pienākums uz sava rēķina atrast Defektu cēloni.

Garantijas laikā konstatētie Defekti tiek fiksēti, Pusēm sastādot Defektu aktu. Lai savlaicīgi konstatētu Defektus, Puses visā Garantijas laikā regulāri (vismaz 1 (vienu) reizi katrā pusgadā) veic kopīgu Objekta apsekošanu, sastādot par to aktu. Papildus šīm minētajām regulārajām apsekošanām, Pasūtītājs ir tiesīgs jebkurā laikā rakstiski paziņot Uzņēmējam par nepieciešamību sastādīt Defektu aktu un Puses 5 (piecu) darba dienu laikā rakstiski saskaņo Defektu akta sastādīšanas dienu - laiku, kurā Pusēm jāpiedalās apsekošanā. Ja Puses nav vienojušās par citu Defektu novēršanas termiņu, tad tie Uzņēmējam jānovērš nekavējoties, bet ne vēlāk kā 10 (desmit) darba dienu laikā, skaitot no nākamās darba dienas, kurā sastādīts Defektu akts. Ja laikapstākļu vai tehnoloģisko procesu dēļ Defektu novēršanai nepieciešams garāks termiņš, tad Puses to nosaka rakstiski vienojoties. Defekti, kas apgrūtina Objekta drošu izmantošanu vai rada draudus apkārtējai videi, Uzņēmējam jānovērš nekavējoties pēc Pasūtītāja pirmā pieprasījuma (t.sk. telefoniski un elektroniski sniegta), kā arī Uzņēmējam nekavējoties jāveic visus nepieciešamos pasākumus kaitīgo seku mazināšanai un novēršanai.

Ja Uzņēmējs neierodas uz Objekta apsekošanu vai kavējas novērst Defektus, Pasūtītājam ir tiesības Defektu aktu sastādīt vienpersoniski, kā arī veikt nepieciešamos darbus uz Uzņēmēja rēķina, t.sk., izmantojot Garantijas laika garantiju, iepriekš par to rakstiski informējot Uzņēmēju.

Pasūtītājs nodrošina Uzņēmēja piekļūšanu Objektam Garantijas laikā konstatēto Defektu novēršanas darbu veikšanai, taču jebkurā gadījumā Defektu novēršana veicama tādā laikā un veidā, kas ir saskaņots ar Pasūtītāju un vismazāk traucē Objekta izmantošanu.

Tādu Defektu novēršanas darbi, kas saistīti ar būvniecības darbu veikšanu, Garantijas laikā var tikt uzsākti tikai pēc tam, kad Uzņēmējs iesniedzis Pasūtītājam visu būvniecības risku apdrošināšanas polisi, kas ir saskaņota ar Pasūtītāju un ir piemērota Defektu novēršanas darbu veikšanai.

Attiecībā uz Garantijas laikā veiktajiem Defektu novēršanas darbiem ir piemērojama šajā Līguma nodaļā noteiktā defektu novēršanas kārtība un garantijas termiņš, sākot no Defektu novēršanas darbu pieņemšanas brīža, taču kopējam garantijas termiņam nepārsniedzot 7 (septiņus) gadus no Objekta Gala pieņemšanas – nodošanas akta parakstīšanas.

Par attiecīgo Defektu novēršanu Puses paraksta aktu.

Attiecībā uz Būvdarbiem, kas satur valsts noslēpumu, tiek veiktas atsevišķas Defektu pārbaudes, novēršanas un attiecīgu aktu parakstīšanas procedūras, ievērojot normatīvo aktu prasības.

* 1. Pasūtītājam ir tiesības vienpusēji nodot prasījuma tiesības attiecībā uz Uzņēmēja saistību izpildi Garantijas laikā jebkurai trešajai personai, par to iepriekš rakstveidā paziņojot Uzņēmējam.
1. PUŠU ATBILDĪBA UN LĪGUMSODI

Puses ir atbildīgas par šajā Līgumā noteikto saistību pienācīgu pildīšanu un Latvijas normatīvo aktu ievērošanu. Līgumā noteikto saistību neizpildes vai nepienācīgas izpildes gadījumā, vainīgā Puse atlīdzina otrai Pusei visus zaudējumus.

Katra Puse ir atbrīvota no atbildības par šī Līguma neizpildi tādā apmērā, kādā attiecīgo Pusi kavēja izpildīt Līgumu nepārvaramas varas apstākļi. Par nepārvaramas varas apstākļiem ir uzskatāmi tādi apstākļi, kas radušies neatkarīgi no attiecīgās Puses (kuras saistību izpildi kavē nepārvaramas varas apstākļi) rīcības un kas atrodas ārpus attiecīgās Puses kontroles, un ko attiecīgā Puse nevarēja un tai nevajadzēja paredzēt, un ko attiecīgā Puse nevarēja novērst ar saprātīgiem līdzekļiem. Par nepārvaramu varu nav uzskatāma Līgumā vai Iepirkumā noteiktās kvalifikācijas prasību zaudēšana (tai skaitā, sertifikātu, IDS atcelšana vai to derīguma termiņa izbeigšanās, patstāvīgās būvprakses tiesību zaudēšana), kā arī valsts, pašvaldības vai atbildīgo institūciju tiesiska rīcība vai normatīvo aktu izmaiņas attiecībā uz kvalitātes prasībām.

Pusei, kuras saistību izpildi apgrūtina nepārvaramas varas apstākļi, nekavējoties, bet ne vēlāk kā 7 (septiņu) dienu laikā no šo apstākļu iestāšanās jānosūta par to paziņojums otrai Pusei, informējot par nepārvaramas varas apstākļu iestāšanos un to sekām, kā arī jāpieliek visas pūles, lai mazinātu nepārvaramas varas kaitīgās sekas. Šajā punktā noteiktā paziņošanas termiņa neievērošanas gadījumā attiecīgā Puse zaudē tiesības atsaukties uz nepārvaramas varas apstākļiem kā uz savu saistību neizpildes iemeslu un attiecīgi ir atbildīga par šī Līguma izpildi, neskatoties uz nepārvaramas varas apstākļu pastāvēšanu.

Puses atsakās no līgumsodiem gadījumā, ja otra Puse pierāda, ka saistību izpildes kavējuma iemesls ir atbildīgo valsts vai pašvaldības institūciju nepamatota kavēšanās vai nepārvarama vara un minētā Puse to nav varējusi saprātīgi novērst.

Uzņēmējs ir atbildīgs par zaudējumiem, kas radušies saistībā ar informācijas slēpšanu vai nesniegšanu, vai nepatiesas informācijas sniegšanu Pasūtītājam.

Ne pie kādiem apstākļiem būvuzraudzība un autoruzraudzība neatbrīvo Uzņēmēju no Līgumā un normatīvajos aktos noteiktās atbildības un nemazina to.

Pasūtītājs neatbild par Uzņēmēja saistībām, kuras tas uzņēmies attiecībā pret trešajām personām sakarā ar Līguma izpildi.

Ja Uzņēmējs kavē jebkuru no Laika grafikā noteiktiem Būvdarbu izpildes termiņiem, tad par katra termiņa kavējumu Pasūtītājs ir tiesīgs aprēķināt Uzņēmējam līgumsodu 0,01 % apmērā no Līgumcenas par katru kavējuma dienu, un ieturēt šādi aprēķināto un uzkrāto līgumsodu no pēdējā Uzņēmējam izmaksājamā maksājuma, taču kopumā ne vairāk par 10 % no pamatparāda vai galvenās saistības apmēra. Ja, neskatoties uz starptermiņu kavējumu, Uzņēmējs iekļaujas Gala termiņā, tad šie uzkrātie līgumsodi dzēšas.

Ja Uzņēmējs kavē Būvdarbu izpildi un Objekta Gala pieņemšanas – nodošanas akts netiek parakstīts līdz Gala termiņam, tad Pasūtītājs ir tiesīgas aprēķināt un no pēdējā Uzņēmējam izmaksājamā maksājuma ieturēt līgumsodu 0,05 % apmērā no Līgumcenas par katru kavējuma dienu, bet Uzņēmēja kopējam līgumsodam par termiņu kavējumu kopā nepārsniedzot 10 % no Līgumcenas, t.i. no saskaņā ar Līgumu noteiktās aktuālās Līgumcenas, nevis no neizpildīto Būvdarbu vērtības.

Ja Uzņēmējs kavē Līgumā noteikto Defektu novēršanas termiņu, Pasūtītājam ir tiesības prasīt no Uzņēmēja līgumsodu 10 000,00 EUR (desmit tūkstoši *euro* un 00 centi) apmērā par katru attiecīgā termiņa kavējuma dienu, bet kopā ne vairāk kā 10 % (desmit procenti) no Līgumcenas t.i. no saskaņā ar Līgumu noteiktās aktuālās Līgumcenas, nevis no neizpildīto Būvdarbu vai Būvdarbu, uz kuriem attiecas Defekti, vērtības.

Ja Līgumā paredzētie Uzņēmēja pārstāvji neierodas uz Pasūtītāja, būvuzrauga, autoruzrauga organizēto sapulci vai Uzņēmējs nenodrošina citu Līgumā noteikto pienākumu izpildi (un pēc Pasūtītāja vai būvuzrauga brīdinājuma šo pārkāpumu nenovērš 5 (piecu) darba dienu laikā), Pasūtītājam ir tiesības prasīt no Uzņēmēja līgumsodu 5 000,00 EUR (pieci tūkstoši *euro* un 00 centi) apmērā par katru konstatēto Līguma noteikumu pārkāpuma gadījumu.

Ja valsts vai pašvaldības institūcija ir uzlikusi sodu Pasūtītājam par to, ka nav izpildīts kāds no Līgumā noteiktajiem Uzņēmēja pienākumiem, tad Pasūtītājam ir tiesības prasīt no Uzņēmēja līgumsodu uzliktā soda apmērā.

Līgumsoda samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt zaudējumus un/vai izdevumus.

Ja Līgums tiek izbeigts Uzņēmēja vainas dēļ, Uzņēmējam ir pienākums nekavējoties atlīdzināt Pasūtītājam visus izdevumus un zaudējumus, kas varētu rasties Pasūtītājam, lai nodrošinātu Būvprojektā paredzēto Būvdarbu pilnīgu izpildi (t.sk., izmaksas par konservācijas darbiem, iepirkumu procedūru organizēšanu un Uzņēmēja veikto Būvdarbu garantijas nodrošināšanu).

Jebkādas Līguma izbeigšanas gadījumā Uzņēmējam ir pienākums 3 (trīs) darba dienu laikā no Līguma izbeigšanas atmaksāt saņemto Avansu.

Jebkurus zaudējumus, līgumsodus un citus Līgumā noteiktos Uzņēmēja atlīdzināmos maksājumus Pasūtītājs ir tiesīgs vienpusēji aprēķināt un ieskaita veidā ieturēt no Uzņēmējam izmaksājamām summām.

Uzņēmējs ir pilnībā atbildīgs pret Pasūtītāju par visu savu piesaistīto apakšuzņēmēju veiktajiem Būvdarbiem un pieļautajām kļūdām, kā arī par apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un trešajām personām. Šaubu izslēgšanai Puses atzīst, ka gadījumā, ja jebkurš no Būvdarbu izpildē piesaistītajiem darbu veicējiem pārkāpj ar IDS saistīto noteikumu ievērošanu, Uzņēmējs sedz visas šāda pārkāpuma rezultātā radušās Pasūtītāja izmaksas un zaudējumus, neaprobežojoties ar attiecīgās Būvprojekta sadaļas (kas satur valsts noslēpumu) pārprojektēšanas izmaksām.

Neatkarīgi no īpašumtiesību pārejas uz Pasūtītāju, Uzņēmējs līdz Objekta Gala pieņemšanas – nodošanas akta parakstīšanai ir pilnībā atbildīgs un uzņemas visu risku (t.sk. nejaušu) par Būvlaukumā notiekošo un jebkādu kaitējumu izpildītajiem Būvdarbiem, materiāliem vai citiem ar Būvdarbu izpildi saistītiem zaudējumiem.

1. LĪGUMA IZBEIGŠANA UN DARBU APTURĒŠANA

Pasūtītājam jebkurā laikā, nemainot šī Līguma noteikumus (izņemot Būvdarbu izpildes termiņa pagarinājumu par apturēšanas laiku) ir tiesības apturēt Būvdarbus uz laiku, kas kopā nepārsniedz 6 (sešus) mēnešus, paziņojot par to Uzņēmējam vismaz 5 (piecas) darba dienas iepriekš. Būvdarbu pārtraukuma laikā Uzņēmējam jānodrošina visu izpildīto Būvdarbu saglabāšana, izmaksu samazināšana un jāveic darbības, kas dos iespēju operatīvi atsākt Būvdarbus pēc Pasūtītāja paziņojuma saņemšanas.

Pasūtītājs ir tiesīgs vienpusēji izbeigt Līgumu, nemaksājot līgumsodu un neatlīdzinot nekādus zaudējumus, par to rakstveidā paziņojot Uzņēmējam 5 (piecas) darba dienas iepriekš, ja iestājas jebkurš no šādiem gadījumiem:

Uzņēmējs bez attaisnojoša iemesla Līguma noteiktajā termiņā nav pārņēmis Būvlaukumu vai aptur Būvdarbu izpildi uz vairāk nekā 10 (desmit) darba dienām;

ja kāds no Laika grafikā norādītajiem termiņiem vai Gala termiņš tiek kavēts par vairāk nekā 60 (sešdesmit) darba dienām un pie tā nav vainojams Pasūtītājs;

ir uzsākts Uzņēmēja tiesiskās aizsardzības process (t.sk., ārpustiesas), maksātnespējas vai likvidācijas process, vai apturēta tā saimnieciskā darbība;

Uzņēmējs atkārtoti izmanto Līgumam neatbilstošus vai ar Pasūtītāju nesaskaņotus materiālus, Būvdarbu izpildē piesaista ar Pasūtītāju nesaskaņotus apakšuzņēmējus, speciālistus, vai nav novērsis Būvdarbu laikā veiktajās pārbaudēs atklātos Defektus;

nenodrošina IDS spēkā esamību kā to nosaka Līgums, vai tiek konstatēti pārkāpumi Uzņēmēja vai tā piesaistīto Speciālistu vai Apakšuzņēmēju, vai jebkura cita Būvdarbu izpildei piesaistītā darbu veicēja darbībās ar valsts noslēpumu;

Uzņēmējs tiek izslēgts no Būvkomersantu reģistra vai citādi neatbilst normatīvo aktu prasībām, lai veiktu Būvdarbus;

Uzņēmējs pieļauj citu Līguma pārkāpumu un nav to novērsis 20 (divdesmit) darba dienu laikā no Pasūtītāja brīdinājuma saņemšanas.

Ja Līgums tiek izbeigts pirms termiņa Uzņēmēja prettiesiskas rīcības dēļ, lai saglabātu un pasargātu Objektu un izpildītos Būvdarbus no trešo personu, laikapstākļu u.c. nelabvēlīgu apstākļu ietekmes, pēc Pasūtītāja norādījumiem tiek veikta Objekta konservācija par Uzņēmēja līdzekļiem vai arī Pasūtītājs šiem mērķiem var izmantot Ieturējuma naudu vai Līgumā noteiktās bankas garantijas. Ja Līgums tiek izbeigts citos Līgumā paredzētajos gadījumos, Puses vienojas par kārtību, kādā tiek veikti konservācijas darbi un segti ar tiem saistītie izdevumi.

Uzņēmējs ir tiesīgs vienpusēji izbeigt Līgumu, rakstveidā paziņojot par to Pasūtītājam 5 (piecas) darba dienas iepriekš, ja:

Pasūtītājs vairāk nekā 10 (desmit) darba dienas ir nokavējis kādu Līgumā noteikto maksājuma termiņu un nav veicis kavētā maksājuma samaksu 10 (desmit) darba dienu laikā pēc Uzņēmēja rakstveida brīdinājuma saņemšanas, pie nosacījuma, ka ir izpildījušies visi priekšnoteikumi attiecīgā maksājuma saņemšanai, vai

Pasūtītājs pēc savas iniciatīvas ir apturējis Būvdarbu izpildi ilgāk kā 6 (sešus) mēnešus un pie šādas apturēšanas vai Būvdarbu atsākšanas kavējuma nav vainojams Uzņēmējs.

Ja Līgums tiek izbeigts Līguma 12.4.2. punktā noteiktajā gadījumā, tad Pasūtītājs kompensē Uzņēmējam tiešās izmaksas par Būvlaukuma uzturēšanu apturēšanas laikā, bet Pasūtītājam nav pienākums atlīdzināt Uzņēmējam nekādas citas izmaksas vai zaudējumus, kas Uzņēmējam radušies šādas izbeigšanas rezultātā, t.sk., atrauto peļņu.

Līgums var tikt izbeigts pirms termiņa jebkurā brīdī, Pusēm par to rakstiski vienojoties. Vienpusēji Līgums var tikt izbeigts tikai Līgumā noteiktajos gadījumos un kārtībā.

Ja nepārvaramas varas apstākļu dēļ Līguma saistības netiek pildītas ilgāk par 6 (sešiem) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.

Līguma izbeigšanas gadījumā Uzņēmējs 5 (piecu) darba dienu laikā ar aktu nodod Pasūtītājam Objektu, līdz izbeigšanai izpildītos Būvdarbus, Būvlaukumu un visus tajā esošos būvizstrādājumus, kā arī visu Uzņēmēja un tā apakšuzņēmēju rīcībā esošo un ar Līguma izpildi un Būvdarbu veikšanu saistīto Projekta dokumentāciju un aktuālo Izpilddokumentāciju. Tāpat šajā aktā tiek norādīti visi Būvdarbu veikšanas mērķiem Uzņēmēja pasūtītie, bet uz Līguma izbeigšanas brīdi Būvlaukumā vēl nenogādātie būvizstrādājumi, par kuriem Uzņēmējs ir pilnībā vai daļēji norēķinājies ar piegādātājiem pirms Līguma izbeigšanas un kuru piegāde ir neatsaucama. Pasūtītājs par pēdējiem veic apmaksu pēc tam, kad šie būvizstrādājumi ir piegādāti Būvlaukumā un nodoti ar aktu Pasūtītājam.

Ja Uzņēmējs labprātīgi neveic Līguma 12.8. punktā noteiktās darbības, vai arī vilcinās tās veikt, tad Pasūtītājam ir tiesības paša spēkiem (t.sk., pieaicinot attiecīgos būvspeciālistus un apsardzi, ja nepieciešams) pārņemt izpildītos Būvdarbus, Būvlaukumu un Objektu, un visus Objektā esošos būvizstrādājumus un iekārtas, attiecīgi dokumentējot pārņemšanas procedūru, t.sk., vienpusēji parakstot attiecīgo pieņemšanas-nodošanas aktu, kurš ir saistošs abām Pusēm, un kura parakstīšanas laiks kalpo kā atskaites datums Garantijas laika sākumam attiecībā uz izpildītajiem un pārņemtajiem Būvdarbiem.

Uzņēmējs apstiprina, ka neatkarīgi no Līguma izbeigšanas, nepieciešamības gadījumā pēc Pasūtītāja pieprasījuma Uzņēmējs un viņa apakšuzņēmēji nekavējoties sadarbosies ar Pasūtītāju, lai nodrošinātu veiksmīgu Būvdarbu un Būvlaukuma pārņemšanu un informācijas apmaiņu ar citiem Pasūtītāja izvēlētiem speciālistiem (ieskaitot, bet neaprobežojoties ar informācijas, rasējumu, projekta dokumentācijas un izpilddokumentācijas un jebkuras to daļas, aprēķinu, apstiprinājumu, piekrišanu un citu dokumentu nodošanu Pasūtītājam), par ko Uzņēmējs ir atbildīgs šī Līguma darbības laikā.

1. PUŠU PĀRSTĀVJI UN BŪVDARBU KONTROLE

Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses norīko kontaktpersonas un pilnvarotās personas.

Uz Līguma parakstīšanas brīdi Pasūtītājs norīko šādus Pasūtītāja pārstāvjus:

\_\_\_\_\_\_\_\_\_\_\_\_\_\_\_\_\_\_\_\_, tālr. +371 \_\_\_\_\_\_\_\_\_, mob. tālr. +371 \_\_\_\_\_\_\_\_\_\_\_, fakss: \_\_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_, tālr. +371 \_\_\_\_\_\_\_\_\_, mob. tālr. +371 \_\_\_\_\_\_\_\_\_\_\_, fakss: \_\_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_.

Pasūtītāja pārstāvji pārzina Būvlaukumu un Līguma noteikumus un tām ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Uzņēmēju, pieprasīt no Uzņēmēja informāciju, sniegt informāciju Uzņēmējam, nodrošināt ar Līgumu saistītās dokumentācijas (Būvprojekta, Izpilddokumentācijas un citas dokumentācijas) nodošanu/ pieņemšanu, nodrošināt izpildīto Būvdarbu pieņemšanu, parakstīt Līgumā noteiktos aktus (izņemot tādus Būvdarbu izmaiņu aktus, kuru rezultātā mainās Līgumcena vai Gala termiņš), pretenzijas, dot norādījumus par Līguma un Būvdarbu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet tās nav pilnvarotas veikt nekādus grozījumus vai papildinājumus Līgumā, piemēram, grozīt Līgumcenu, saskaņot Izmaiņas, mainīt Būvdarbu izpildes termiņus vai Būvdarbu apjomus.

Uz Līguma parakstīšanas brīdi Uzņēmējs norīko šādu Uzņēmēja pārstāvi:

\_\_\_\_\_\_\_\_\_\_\_\_\_\_\_\_, tālr. \_\_\_\_, mob. tālr. \_\_\_\_\_\_, fakss: \_\_\_\_\_, e-pasts:\_\_\_\_\_\_\_. Uzņēmēja pārstāvis pilnībā pārzina Līgumu un Projekta dokumentāciju, tam ir tiesības pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, nodot Būvdarbus, izpilddokumentāciju, Būvprojektu, Būvatļauju u.c. dokumentus, pieprasīt no Pasūtītāja informāciju, sniegt informāciju Pasūtītājam, bet tas nav pilnvarots izdarīt grozījumus un papildinājumus Līgumā, ieskaitot, grozīt Līgumcenu un/vai Būvdarbu izpildes termiņus.

Papildus augstāk norādītajiem Pušu pārstāvjiem, informācijas apmaiņai un darbam ar valsts noslēpumu, Puses nozīmē šādus pārstāvjus, kuriem visā Līguma darbības laikā ir jābūt attiecīgās kategorijas pielaidei darbam ar valsts noslēpumu:

\_\_\_\_\_\_\_\_\_\_\_\_\_\_\_\_\_\_\_\_, tālr. +371 \_\_\_\_\_\_\_\_\_, mob. tālr. +371 \_\_\_\_\_\_\_\_\_\_\_, fakss: \_\_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_, tālr. +371 \_\_\_\_\_\_\_\_\_, mob. tālr. +371 \_\_\_\_\_\_\_\_\_\_\_, fakss: \_\_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_.

Ja Līguma darbības laikā Puses maina savus pārstāvjus, par to ir iepriekš rakstveidā jāinformē otra Puse. Uzskatāms, ka visu informāciju, ko viena Puse ir iesniegusi (pret parakstu par saņemšanu) otras Puses atbilstoši Līgumam norīkotajam un paziņotajam pārstāvim, ir saņēmusi Puse, kuru pārstāv šis pārstāvis. Visi paziņojumi, vēstules un citi dokumenti, kas tiek nosūtīti ar ierakstītu vēstuli uz Pušu juridiskajām adresēm, tiek uzskatīti par piegādātiem 5. (piektajā) datumā pēc pasta zīmoga datuma.

Ikdienas informācijas apmaiņu (piemērām, par sapulču norises laikiem) var veikt pa e-pastu vai faksu, tomēr visi dokumenti vai komunikācija, kas ietekmē Līguma izpildes termiņu, Līgumcenu un maksājumu saistību izpildi, tiek iesniegta Pusēm tikai papīra formātā ar parakstiem par saņemšanu vai ierakstīta pasta sūtījuma veidā uz attiecīgās Puses juridisko adresi. Ja tiek mainītas Pušu adreses, pārstāvji vai citi dati, otrai Pusei par to jāpaziņo rakstiski 10 (desmit) darba dienas iepriekš.

Uzņēmējs ir informēts, ka Pasūtītāja norīkoti sertificēti būvuzraugi uzraudzīs Uzņēmēja veiktos Būvdarbus un informēs Pasūtītāju par jebkuru atklāto pārkāpumu, kas ir jebkura Būvdarbu apjoma vai būvizstrādājumu un to kvalitātes neatbilstība normatīvajiem aktiem, Būvprojektam, specifikācijām un citiem Līguma noteikumiem. Puses vienojas, ka būvuzraugi pārbaudes veiks, pēc iespējas netraucējot Uzņēmēja darbu. Uzņēmējs ir informēts, ka Pasūtītāja norīkotie būvuzraugi var dot norādījumus Uzņēmējam, meklēt un atklāt defektus vai trūkumus, un pārbaudīt jebkurus Būvdarbus, kuros pēc būvuzraugu ieskatiem varētu būt defekti vai trūkumi, kā arī dokumentāciju.

Pēc Pasūtītāja vai būvuzrauga pieprasījuma Uzņēmējs nodrošina piekļuvi segtām vai apslēptām konstrukcijām, lai veiktu to pārbaudi; ja vien tādu konstrukciju atvēršana nerada ievērojamus bojājumus pabeigtajās konstrukcijās un nerada nesamērīgas papildu izmaksas. Pasūtītājam un būvuzraugam tomēr ir tiesības uzstāt uz jebkuru segto darbu vai apslēpto konstrukciju atvēršanu, tādā gadījumā atlīdzinot Uzņēmējam tādējādi radītās papildu izmaksas, ja vien (1) Uzņēmējs nav uzaicinājis Pasūtītāju veikt pārbaudi pirms attiecīgo Būvdarbu (konstrukciju) daļu nosegšanas, vai (2) pārbaudes laikā netiek atklāts, ka šādas segtas vai apslēptas konstrukcijas ir neatbilstošas Līguma prasībām.

Uzņēmējam, saņemot norādījumus no Līgumā noteiktā Pasūtītāja pārstāvja ir tiesības uzskatīt, ka tas rīkojas Pasūtītāja vārdā pilnvaras ietvaros, tomēr tas neatbrīvo Uzņēmēju no atbildības, ja norādījumi ir pretrunā ar Līgumu vai normatīvajiem aktiem. Uzņēmēja pienākums ir nekavējoties rakstiski informēt Pasūtītāju par šādiem norādījumiem.

Pasūtītāja pārstāvja veikts jebkāda rakstura apstiprinājums, kontroles pasākums, apliecinājums, saskaņojums, apskate, pārbaude, norādījums, paziņojums, pieprasījums, izmēģinājums, kā arī līdzīga rīcība, neatbrīvo Uzņēmēju no atbildības, kas izriet no Līguma, ieskaitot atbildību par kļūdām, nolaidību, pretrunām un neatbilstību.

Puses var nomainīt Līgumā norādītos pārstāvjus, par to rakstiski informējot otru Pusi vismaz 3 (trīs) darba dienas iepriekš. Šādā gadījumā nav nepieciešams veikt grozījumus Līgumā.

1. APAKŠUZŅĒMĒJU UN SPECIĀLISTU MAIŅA UN PIESAISTĪŠANA

Uzņēmējs nodrošina, ka Speciālisti un Apakšuzņēmēji izpilda tos Būvdarbus, kuru izpildei viņi tika norīkoti Iepirkuma piedāvājumā.

Speciālistus un Apakšuzņēmējus var nomainīt (t.sk. aizvietot uz prombūtnes laiku) tikai ar iepriekšēju Pasūtītāja piekrišanu un ar tādas pašas vai augstākas kvalifikācijas un pieredzes Speciālistiem un Apakšuzņēmējiem. Uzņēmējs ir atbildīgs par atbilstošu Speciālistu un Apakšuzņēmēju atlasi, ar kuriem var nomainīt sākotnējos Speciālistus vai Apakšuzņēmējus. Šādā gadījumā nav nepieciešams veikt grozījumus Līgumā.

Gadījumā, ja Uzņēmējs nenodrošina, ka attiecīgos Būvdarbus veic sākotnējie Apakšuzņēmēji vai Speciālisti vai tādi, ar kuriem tie Līgumā noteiktā kārtībā ir nomainīti, tad Pasūtītājs vai būvuzraugs ir tiesīgs apturēt attiecīgo Būvdarbu izpildi līdz brīdim, kad Uzņēmējs piesaista atbilstošu Apakšuzņēmēju vai Speciālistu.

Pasūtītājam ir tiesības rakstveidā un motivēti pieprasīt jebkura Apakšuzņēmēja vai Speciālista nomaiņu, ja Pasūtītāju neapmierina tā darba produktivitāte, darba kvalitāte vai Pasūtītājs norāda uz citiem apstākļiem, kas nepieļauj turpmāku konkrētā Apakšuzņēmēja vai Speciālista piesaisti Būvdarbu izpildei.

Pasūtītājs dod piekrišanu Speciālistu vai Apakšuzņēmēju nomaiņai un Līguma grozījumi nav nepieciešami, ja nepastāv normatīvajos aktos noteikti šķēršļi šādai maiņai un Uzņēmējs ir iesniedzis Pasūtītājam šādu informāciju:

Iepirkuma piedāvājumā paredzētos Būvdarbus, kas tiks nodoti jaunajam piesaistītajam Apakšuzņēmējam;

jaunā piesaistītā Apakšuzņēmēja veicamo Būvdarbu procentuālo īpatsvaru pret visu Līgumā paredzēto Būvdarbu apjomu;

jaunajam piesaistītajam Apakšuzņēmējam nododamo Būvdarbu vērtība (bez PVN), piemērojot Iepirkuma piedāvājumā noteiktās cenas.

Lēmuma pieņemšanas vajadzībām Pasūtītājam ir tiesības prasīt no Uzņēmēja vēl papildus informāciju, kas attiecas uz Speciālistu vai Apakšuzņēmēju nomaiņu.

Pasūtītājs pieņem lēmumu atļaut vai atteikt Apakšuzņēmēju vai Speciālistu nomaiņu iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami šāda lēmuma pieņemšanai.

1. STRĪDU IZŠĶIRŠANA

Puses vienojas pielietot visas pūles, lai atrisinātu jebkādas nesaskaņas vai domstarpības attiecībā uz šo Līgumu pārrunu ceļā, savstarpēji vienojoties.

Ja vienošanos nav iespējams panākt 30 (trīsdesmit) dienu laikā, labprātīgi vienojoties, tad strīds tiek risināts Latvijas Republikas vispārējās jurisdikcijas tiesās normatīvajos aktos noteiktajā kārtībā.

Ja sakarā ar Līgumu vai tā izpildi kāda no Pusēm ir iesniegusi prasību tiesā, tas nav pamats Uzņēmējam pārtraukt Būvdarbus, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot, ja šāda Līguma izpildes pārtraukšana vai maksājuma aizturēšana noteikta Līgumā.

1. KONFIDENCIALITĀTE

Uzņēmējs apņemas ievērot konfidencialitāti, tajā skaitā:

nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;

aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar tā izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Uzņēmējam pieejama Līguma izpildes ietvaros.

Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.

Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos, un kurām, ja tiek pieprasīta informācija par sadaļu, kurai noteikts valsts noslēpuma statuss, ir attiecīga pielaide iepazīties ar šādu informāciju.

Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu un vienpusēji atkāpties no līguma.

Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.

Pušu pienākumus saistībā ar valsts noslēpuma aizsardzību nosaka normatīvie akti.

1. CITI NOTEIKUMI

Līgums stājas spēkā pēc tā abpusējas parakstīšanas, pie nosacījuma, ka Uzņēmējs saskaņā ar Līguma 9. nodaļu ir iesniedzis Pasūtītājam Uzņēmēja profesionālās civiltiesiskās atbildības apdrošināšanas polises un būvniecības visu risku apdrošināšanas polises, attiecīgo apdrošināšanas līguma un noteikumu, un dokumentu, kas apliecina apdrošināšanas prēmiju samaksu, kopijas (uzrādot oriģinālus), kā arī Līguma izpildes garantijas oriģinālu.

Līgums ir spēkā līdz Pušu savstarpējo saistību pilnīgai izpildei, vai līdz brīdim, kad Līgums tiek izbeigts saskaņā ar Līguma noteikumiem.

Līguma izbeigšana pirms pilnīgas saistību izpildes nemazina līdz šādai izbeigšanai jau iegūtās un Līgumā noteiktās Pušu tiesības un pienākumus.

Puses apliecina, ka tām ir tiesības noslēgt šo Līgumu un uzņemties tajā noteiktās saistības, kā arī, ka tām nav zināmi šķēršļi un tās neveiks nekādas darbības, kas varētu liegt vai traucēt šī Līguma izpildi.

Līgums var tikt grozīts vai papildināts, tikai Pusēm rakstveidā vienojoties, normatīvajos aktos noteiktajos gadījumos un kārtībā. Visi Pušu veiktie Līguma grozījumi un papildinājumi ir spēkā tikai tad, ja tie ir noformēti rakstveidā kā Līguma grozījumi un tos ir parakstījuši pienācīgi pilnvaroti Pušu pārstāvji.

Jebkādas Pušu vienošanās, kas ietekmē Līgumcenu vai Gala termiņu, noformējamas tikai kā Līguma grozījumi un nekādā citā veidā (piemēram, ar ierakstiem sapulču protokolos vai savstarpējā sarakstē).

Ja normatīvo aktu izmaiņu rezultātā kāds no Līguma noteikumiem zaudē spēku vai kļūst neizpildāms, pārējie Līguma noteikumi nezaudē spēku, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem. Vienlaicīgi Pusēm jāizmanto visi līdzekļi, lai spēku zaudējušais vai neizpildāmais noteikums tiktu mainīts un izpildīts tā, lai pēc iespējas sasniegtu tā sākotnējo mērķi un būtu ievēroti normatīvie akti.

Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam. Pasūtītājam ir tiesības vienpusēji nodot no šī Līguma izrietošās tiesības un pienākumus (tai skaitā, prasījuma tiesības attiecībā uz Uzņēmēja saistību izpildi Garantijas laikā) jebkurai trešajai personai, par to iepriekš rakstveidā paziņojot Uzņēmējam.

Līgums sagatavots \_\_\_\_ (\_\_\_\_) eksemplāros latviešu valodā, visiem eksemplāriem ir vienāds juridiskais spēks. \_\_\_\_ Līguma eksemplāri tiek nodoti Pasūtītājam un \_\_\_\_\_ - Uzņēmējam.

Līgumam tā parakstīšanas brīdī un Pušu rīcībā ir šādi pielikumi, kas ir Līguma neatņemamas sastāvdaļas neatkarīgi no tā, vai tie ir piešūti Līgumam:

`

18. PUŠU REKVIZĪTI un PARAKSTI

|  |  |
| --- | --- |
| **Pasūtītājs:** | **Uzņēmējs:** |
|  |  |
|  |  |

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

LĪGUMA Pielikums Nr. 5: BANKAS GARANTIJU FORMAS

Avansa maksājumu garantija

[Garantijas devēja veidlapa]

PIRMĀ PIEPRASĪJUMA, BEZNOSACĪJUMA GARANTIJA

**Kam**: Labuma guvējam (skatīt zemāk)

**Datums:** [norādīt izdošanas datumu]

**Garantijas veids:** Avansa maksājuma garantija

**Garantijas Nr.:** [norādīt Garantijas Nr.]

**Garantijas devējs:** [norādīt Garantijas devēja nosaukumu, juridisko adresi un reģistrācijas Nr.]

**Pieteicējs:** [norādīt Pieteicēja nosaukumu, juridisko adresi un reģistrācijas Nr.]

**Labuma guvējs**: valsts akciju sabiedrība “Tiesu namu aģentūra”, reģistrācijas numurs: 40003334410, juridiskā adrese: Baldones iela 1B, LV-1007, Rīga, Latvija.

**Pamatā esošā tiesiskā attiecība:** Pieteicēja saistības saskaņā ar Labuma guvēja un Pieteicēja [●] noslēgto Jaunā cietuma kompleksa Alsungas ielā 29, Liepājā būvniecības līgumu Nr. [●].

**Garantijas summa un valūta**: [norādīt maksimālo maksājamo summu ar cipariem un vārdos un valūtu, kādā tā jāmaksā].

**Papildu apliecinājums:** ICC Noteikumu (kā definēti tālāk) 15.(a) pantā minētais Papildu apliecinājums tiek izslēgts (nav jāsniedz).

**Jebkurš dokuments, kas papildus jāpievieno maksājuma pieprasījumam**: nav

**Iesniedzamo dokumentu valoda**: jebkurš dokuments, ieskaitot pieprasījumu, tiek iesniegts latviešu valodā.

**Iesniegšanas veids:** jebkurš dokuments, ieskaitot pieprasījumu, tiek iesniegts papīra vai elektroniska dokumenta formātā (oriģināls), un to paraksta Labuma guvēja viens vai vairāki pilnvarotie pārstāvji ar atbilstošu pārstāvības tiesību apjomu. Ja pieprasījums tiek iesniegts papīra formātā, paraksta īstumu jāapliecina (i) pie zvērināta notāra vai (ii) pie citas Latvijas kredītiestādes, kura pieprasījumā vai tam pievienotajā dokumentā rakstiski apstiprina, ka tā ir pārbaudījusi Labuma guvēja pārstāvju paraksta īstumu un to apstiprina ar savu parakstu. Ja pieprasījums tiek iesniegts elektroniskā formātā, tas ir jāparaksta ar Latvijā atzītu drošu elektronisko parakstu.

**Iesniegšanas vieta**:

1. ja pieprasījums tiek iesniegts papīra formātā, tas jāiesniedz [lūdzu norādīt pieprasījuma iesniegšanas vietu] vai Garantijas devēja juridiskajā adresē (pēc Labuma guvēja izvēles); vai
2. ja pieprasījums tiek iesniegts elektroniska dokumenta formātā, tas jānosūta uz Garantijas devēja e-pasta adresi [●] (nosūtīšanas faktu apliecina attiecīgi elektroniskie dati vai to izdruka no Labuma guvēja datora sistēmas, un Garantijas devējam ir pienākums rakstveidā apstiprināt pieprasījuma saņemšanu 1 darba dienas laikā pēc saņemšanas).

**Derīguma termiņš**: diena, kad Pasūtītājs un Uzņēmējs paraksta Objekta Gala pieņemšanas-nodošanas aktu (saskaņā ar [●] Liepājas cietuma būvniecības līgumā Nr. [●] noteikto šī termina definīciju).

**Puse, kura ir atbildīga par jebkādu maksu (t.sk. bankas komisiju) segšanu**: Pieteicējs.

Kā Garantijas devējs mēs ar šo neatsaucami un bez nosacījumiem apņemamies nekavējoties, bez jebkāda kavējuma (jebkurā gadījumā ne vēlāk kā 2 [divu] darba dienu laikā pēc Labuma guvēja pieprasījuma saņemšanas) samaksāt Labuma guvējam jebkādu summu, kas nepārsniedz Garantijas summu, pēc šīs Garantijas noteikumiem atbilstoša pieprasījuma saņemšanas no Labuma guvēja. Maksājums ir veicams uz Labuma guvēja bankas kontu, kas norādīts Labuma guvēja pieprasījumā. Skaidrības labad, šī Garantija veido atsevišķas un patstāvīgas Garantijas devēja saistības, un tās spēkā esamību un izpildāmību neietekmē Pamatā esošās tiesiskās attiecības spēkā esamība vai neesamība un izpildāmība vai neizpildāmība. Garantijas devējam nav tiesību celt iebildumus un ierunas pret šo Garantiju, ieskaitot, bet neaprobežojoties ar Pieteicējam saskaņā ar Pamatā esošo tiesisko attiecību pieejamajiem iebildumiem un ierunām.

Jebkurš pieprasījums saskaņā ar šo Garantiju ir mums jāsaņem Beigu termiņā vai līdz tam Iesniegšanas vietā un kādā no veidiem, kas ir norādīti augstāk.

Var iesniegt vairākus pieprasījumus. Summa, ko Garantijas devējs ir apņēmies maksāt saskaņā ar šo Garantiju, tiek automātiski samazināta par jebkuru summu, ko Garantijas devējs jau ir samaksājis saskaņā ar šo Garantiju.

**Šai Garantijai ir piemērojami Vienoto pieprasījuma garantiju noteikumi, 2010. gada redakcija, ICC (Starptautiskās Tirdzniecības palātas) publikācija Nr. 758 (angļu valodā - *Uniform Rules for demand Guarantees (Urdg) 2010 Revision, ICC Publication No 758*) (ICC Noteikumi).** Skaidrības labad, ICC Noteikumu 15(a) pants netiek piemērots šai Garantijai. Jautājumi, kurus neregulē augstāk minētie ICC Noteikumi, tiek izlemti saskaņā ar Latvijas normatīviem aktiem. Skaidrības labad, Latvijas Civillikuma 1692. līdz 1715. pants nav piemērojams šai Garantijai, jo šī Garantija neveido galvojumu, un tā vietā šī Garantija veido atsevišķas un patstāvīgas Garantijas devēja saistības (nevis Garantijas devēja blakus saistības).

Jebkurš strīds, nesaskaņa vai prasība, kas izriet no vai saistībā ar šo Garantiju, vai tās pārkāpumu, izbeigšanu vai spēkā neesamību, tiek risināta Latvijas Republikas tiesās.

Šī Garantija ir sagatavota divos oriģinālos, no kuriem vienu patur Labuma guvējs, bet otru patur Garantijas devējs.

*Garantijas devēja PARAKSTS(-I)*

Garantijas laika garantija

[Garantijas devēja veidlapa]

PIRMĀ PIEPRASĪJUMA, BEZNOSACĪJUMA GARANTIJA

**Kam**: Labuma guvējam (skatīt zemāk).

**Datums:** [norādīt izdošanas datumu]

**Garantijas veids:** Garantijas laika garantija

**Garantijas Nr.:** [norādīt Garantijas Nr.]

**Garantijas devējs:** [norādīt Garantijas devēja nosaukumu, juridisko adresi un reģistrācijas Nr.]

**Pieteicējs:** [norādīt Pieteicēja nosaukumu, juridisko adresi un reģistrācijas Nr.]

**Labuma guvējs**: valsts akciju sabiedrība “Tiesu namu aģentūra”, reģistrācijas numurs: 40003334410, juridiskā adrese: Baldones iela 1B, LV-1007, Rīga, Latvija.

**Pamatā esošā tiesiskā attiecība:** Pieteicēja saistības saskaņā ar Labuma guvēja un Pieteicēja [●] noslēgto Jaunā cietuma kompleksa Alsungas ielā 29, Liepājā būvniecības līgumu Nr. [●].

**Garantijas summa un valūta**:

[norādīt maksimālo maksājamo summu ar cipariem un vārdos un valūtu, kādā tā jāmaksā] no šīs Garantijas izdošanas datuma līdz [●] (ieskaitot); un

[norādīt maksimālo maksājamo summu ar cipariem un vārdos un valūtu, kādā tā jāmaksā] no [●] līdz Derīguma termiņa (kurš noteikts[●] Liepājas cietuma būvniecības līgumā Nr. [●]) pēdējai dienai (ieskaitot).

**Papildu apliecinājums:** ICC Noteikumu (kā definēti tālāk) 15.(a) pantā minētais Papildu apliecinājums tiek izslēgts (nav jāsniedz). **Jebkurš dokuments, kas papildus jāpievieno maksājuma pieprasījumam**: nav

**Iesniedzamo dokumentu valoda**: jebkurš dokuments, ieskaitot pieprasījumu, tiek iesniegts latviešu valodā.

**Iesniegšanas veids:** jebkurš dokuments, ieskaitot pieprasījumu, tiek iesniegts papīra vai elektroniska dokumenta formātā (oriģināls), un to paraksta Labuma guvēja viens vai vairāki pilnvarotie pārstāvji ar atbilstošu pārstāvības tiesību apjomu. Ja pieprasījums tiek iesniegts papīra formātā, paraksta īstumu jāapliecina (i) pie zvērināta notāra vai (ii) pie citas Latvijas kredītiestādes, kura pieprasījumā vai tam pievienotajā dokumentā rakstiski apstiprina, ka tā ir pārbaudījusi Labuma guvēja pārstāvju paraksta īstumu un to apstiprina ar savu parakstu. Ja pieprasījums tiek iesniegts elektroniskā formātā, tas ir jāparaksta ar Latvijā atzītu drošu elektronisko parakstu.

**Iesniegšanas vieta**:

1. ja pieprasījums tiek iesniegts papīra formātā, tas jāiesniedz [lūdzu norādīt pieprasījuma iesniegšanas vietu] vai Garantijas devēja juridiskajā adresē (pēc Labuma guvēja izvēles); vai
2. ja pieprasījums tiek iesniegts elektroniska dokumenta formātā, tas jānosūta uz Garantijas devēja e-pasta adresi [●] (nosūtīšanas faktu apliecina attiecīgi elektroniskie dati vai to izdruka no Labuma guvēja datora sistēmas, un Garantijas devējam ir pienākums rakstveidā apstiprināt pieprasījuma saņemšanu 1 darba dienas laikā pēc saņemšanas).

**Derīguma termiņš**: diena, kad iztek 3 mēneši, kas seko pēc [●] Liepājas cietuma būvniecības līguma Nr. [●] noteiktā Garantijas laika beigām.

**Puse, kura ir atbildīga par jebkādu maksu (t.sk. bankas komisiju) segšanu**: Pieteicējs.

Kā Garantijas devējs mēs ar šo neatsaucami un bez nosacījumiem apņemamies nekavējoties, bez jebkāda kavējuma (jebkurā gadījumā ne vēlāk kā 2 [divu] darba dienu laikā pēc Labuma guvēja pieprasījuma saņemšanas) samaksāt Labuma guvējam jebkādu summu, kas nepārsniedz Garantijas summu, pēc šīs Garantijas noteikumiem atbilstoša pieprasījuma saņemšanas no Labuma guvēja. Maksājums ir veicams uz Labuma guvēja bankas kontu, kas norādīts Labuma guvēja pieprasījumā. Skaidrības labad, šī Garantija veido atsevišķas un patstāvīgas Garantijas devēja saistības, un tās spēkā esamību un izpildāmību neietekmē Pamatā esošās tiesiskās attiecības spēkā esamība vai neesamība un izpildāmība vai neizpildāmība. Garantijas devējam nav tiesību celt iebildumus un ierunas pret šo Garantiju, ieskaitot, bet neaprobežojoties ar Pieteicējam saskaņā ar Pamatā esošo tiesisko attiecību pieejamajiem iebildumiem un ierunām.

Jebkurš pieprasījums saskaņā ar šo Garantiju ir mums jāsaņem Beigu termiņā vai līdz tam Iesniegšanas vietā un kādā no veidiem, kas ir norādīti augstāk.

Var iesniegt vairākus pieprasījumus. Summa, ko Garantijas devējs ir apņēmies maksāt saskaņā ar šo Garantiju, tiek automātiski samazināta par jebkuru summu, ko Garantijas devējs jau ir samaksājis saskaņā ar šo Garantiju.

**Šai Garantijai ir piemērojami Vienoto pieprasījuma garantiju noteikumi, 2010. gada redakcija, ICC (Starptautiskās Tirdzniecības palātas) publikācija Nr. 758 (angļu valodā - *Uniform Rules for demand Guarantees (Urdg) 2010 Revision, ICC Publication No 758*) (ICC Noteikumi).** Skaidrības labad, ICC Noteikumu 15(a) pants netiek piemērots šai Garantijai. Jautājumi, kurus neregulē augstāk minētie ICC Noteikumi, tiek izlemti saskaņā ar Latvijas normatīviem aktiem. Skaidrības labad, Latvijas Civillikuma 1692. līdz 1715. pants nav piemērojams šai Garantijai, jo šī Garantija neveido galvojumu, un tā vietā šī Garantija veido atsevišķas un patstāvīgas Garantijas devēja saistības (nevis Garantijas devēja blakus saistības).

Jebkurš strīds, nesaskaņa vai prasība, kas izriet no vai saistībā ar šo Garantiju, vai tās pārkāpumu, izbeigšanu vai spēkā neesamību, tiek risināta Latvijas Republikas tiesās.

Šī Garantija ir sagatavota divos oriģinālos, no kuriem vienu patur Labuma guvējs, bet otru patur Garantijas devējs.

*Garantijas devēja PARAKSTS(-I)*

Līguma izpildes garantija

[Garantijas devēja veidlapa]

PIRMĀ PIEPRASĪJUMA, BEZNOSACĪJUMA GARANTIJA

**Kam**: Labuma guvējam (skatīt zemāk)

**Datums:** [norādīt izdošanas datumu]

**Garantijas veids:** Līguma izpildes garantija

**Garantijas Nr.:** [norādīt Garantijas Nr.]

**Garantijas devējs:** [norādīt Garantijas devēja nosaukumu, juridisko adresi un reģistrācijas Nr.]

**Pieteicējs:** [norādīt Pieteicēja nosaukumu, juridisko adresi un reģistrācijas Nr.]

**Labuma guvējs**: valsts akciju sabiedrība “Tiesu namu aģentūra”, reģistrācijas numurs: 40003334410, juridiskā adrese: Baldones iela 1B, LV-1007, Rīga, Latvija.

**Pamatā esošā tiesiskā attiecība:** Pieteicēja saistības saskaņā ar Labuma guvēja un Pieteicēja [●] noslēgto Jaunā cietuma kompleksa Alsungas ielā 29, Liepājā būvniecības līgumu Nr. [●].

**Garantijas summa un valūta**: [norādīt maksimālo maksājamo summu ar cipariem un vārdos un valūtu, kādā tā jāmaksā].

**Papildu apliecinājums:** Papildu apliecinājumu var iekļaut pieprasījuma tekstā vai sagatavot atsevišķā dokumentā, saskaņā ar kuru Labuma guvējam tikai jāapliecina, ka Pieteicējs nav izpildījis savas saistības saskaņā ar Pamatā esošo tiesisko attiecību, nenorādot motivāciju, kāpēc attiecīgā summa tiek pieprasīta.

**Jebkurš dokuments, kas papildus jāpievieno maksājuma pieprasījumam**: nav.

**Iesniedzamo dokumentu valoda**: jebkurš dokuments, ieskaitot pieprasījumu, tiek iesniegts latviešu valodā.

**Iesniegšanas veids:** jebkurš dokuments, ieskaitot pieprasījumu, tiek iesniegts papīra vai elektroniska dokumenta formātā (oriģināls), un to paraksta Labuma guvēja viens vai vairāki pilnvarotie pārstāvji ar atbilstošu pārstāvības tiesību apjomu. Ja pieprasījums tiek iesniegts papīra formātā, paraksta īstumu jāapliecina (i) pie zvērināta notāra vai (ii) pie citas Latvijas kredītiestādes, kura pieprasījumā vai tam pievienotajā dokumentā rakstiski apstiprina, ka tā ir pārbaudījusi Labuma guvēja pārstāvju paraksta īstumu un to apstiprina ar savu parakstu. Ja pieprasījums tiek iesniegts elektroniskā formātā, tas ir jāparaksta ar Latvijā atzītu drošu elektronisko parakstu.

**Iesniegšanas vieta**:

1. ja pieprasījums tiek iesniegts papīra formātā, tas jāiesniedz [lūdzu norādīt pieprasījuma iesniegšanas vietu] vai Garantijas devēja juridiskajā adresē (pēc Labuma guvēja izvēles); vai
2. ja pieprasījums tiek iesniegts elektroniska dokumenta formātā, tas jānosūta uz Garantijas devēja e-pasta adresi [●] (nosūtīšanas faktu apliecina attiecīgi elektroniskie dati vai to izdruka no Labuma guvēja datora sistēmas, un Garantijas devējam ir pienākums rakstveidā apstiprināt pieprasījuma saņemšanu 1 darba dienas laikā pēc saņemšanas).

**Derīguma termiņš**: diena, kad iztek trīs mēneši pēc Objekta Gala pieņemšanas – nodošanas akta (saskaņā ar [●] Liepājas cietuma būvniecības līgumā Nr. [●] noteikto definīciju) parakstīšanas.

**Puse, kura ir atbildīga par jebkādu maksu (t.sk. bankas komisiju) segšanu**: Pieteicējs.

Kā Garantijas devējs mēs ar šo neatsaucami un bez nosacījumiem apņemamies nekavējoties, bez jebkāda kavējuma (jebkurā gadījumā ne vēlāk kā 2 [divu] darba dienu laikā pēc Labuma guvēja pieprasījuma saņemšanas) samaksāt Labuma guvējam jebkādu summu, kas nepārsniedz Garantijas summu, pēc šīs Garantijas noteikumiem atbilstoša pieprasījuma saņemšanas no Labuma guvēja. Maksājums ir veicams uz Labuma guvēja bankas kontu, kas norādīts Labuma guvēja pieprasījumā. Skaidrības labad, šī Garantija veido atsevišķas un patstāvīgas Garantijas devēja saistības, un tās spēkā esamību un izpildāmību neietekmē Pamatā esošās tiesiskās attiecības spēkā esamība vai neesamība un izpildāmība vai neizpildāmība. Garantijas devējam nav tiesību celt iebildumus un ierunas pret šo Garantiju, ieskaitot, bet neaprobežojoties ar Pieteicējam saskaņā ar Pamatā esošo tiesisko attiecību pieejamajiem iebildumiem un ierunām.

Jebkurš pieprasījums saskaņā ar šo Garantiju ir mums jāsaņem Beigu termiņā vai līdz tam Iesniegšanas vietā un kādā no veidiem, kas ir norādīti augstāk.

Var iesniegt vairākus pieprasījumus. Summa, ko Garantijas devējs ir apņēmies maksāt saskaņā ar šo Garantiju, tiek automātiski samazināta par jebkuru summu, ko Garantijas devējs jau ir samaksājis saskaņā ar šo Garantiju.

**Šai Garantijai piemērojami Vienoto pieprasījuma garantiju noteikumi, 2010. gada redakcija, ICC (Starptautiskās Tirdzniecības palātas) publikācija Nr. 758 (angļu valodā - *Uniform Rules for demand Guarantees (Urdg) 2010 Revision, ICC Publication No 758*) (ICC Noteikumi).** Skaidrības labad, ICC Noteikumu 15(a) pants netiek piemērots šai Garantijai. Jautājumi, kurus neregulē augstāk minētie ICC Noteikumi, tiek izlemti saskaņā ar Latvijas normatīviem aktiem. Skaidrības labad, Latvijas Civillikuma 1692. līdz 1715. pants nav piemērojams šai Garantijai, jo šī Garantija neveido galvojumu, un tā vietā šī Garantija veido atsevišķas un patstāvīgas Garantijas devēja saistības (nevis Garantijas devēja blakus saistības).

Jebkurš strīds, nesaskaņa vai prasība, kas izriet no vai saistībā ar šo Garantiju, vai tās pārkāpumu, izbeigšanu vai spēkā neesamību, tiek risināta Latvijas Republikas tiesās.

Šī Garantija ir sagatavota divos oriģinālos, no kuriem vienu patur Labuma guvējs, bet otru patur Garantijas devējs.

*Garantijas devēja PARAKSTS(-I)*

LĪGUMA PIELIKUMS NR.7: PROGRESA ZIŅOJUMA PARAUGS

SATURS

|  |  |
| --- | --- |
| 1. Vispārējā situācija .......................................................................................
 |  |
| * 1. Vispārēja informācija par līgumu ................................................................
 |  |
| * 1. Galvenie notikumi atskaites periodā ...........................................................
 |  |
| 1. Detalizēts projekta laika grafiks un tā progress............................................
 |  |
| 1. Problēmas projekta realizācijā .....................................................................
 |  |
| 1. Priekšlikumi par laika grafika korekciju un problēmu atrisināšanu ............
 |  |
| 1. Saņemtie dokumenti no Pasūtītāja, atbildes, strīdus, pretenzijas ................
 |  |
| 1. Vide, darba drošība, negadījumi ..................................................................
 |  |
| 1. Pārbaudes, nodošana, testi ...........................................................................
 |  |
| 1. Projekta resursi un projekta izmaksas .........................................................
2. PIELIKUMI .................................................................................................
3. Fotofiksācijas ……………………………………………………………..
4. Būvniecības dalībnieku sapulces protokoli.................................................
5. Piegādāto materiālu un to atbilstības deklarāciju saraksts………………..
 |  |

1. **VISPĀRĒJĀ SITUĀCIJA.**
2. **Vispārēja informācija par līgumu.**

KOMENTĀRS: Šajā sadaļā norāda ziņas par noslēgtā līguma priekšmetu un galvenajiem noteikumiem - par būvniecības procesa organizāciju, piegādēm, būvdarbiem un gala testiem. (Būvuzņēmēja līgumus ar apakšuzņēmējiem un darbuzņēmējiem šajā sadaļā neapskata).

1. **Galvenie notikumi atskaites periodā.**

KOMENTĀRS: Norāda atskaites periodā galvenos būvdarbu notikumus.

Tiek sniegtas ziņas par projekta realizācijā iesaistītā personāla un tehnikas darbietilpību.

1. **PROJEKTA LAIKA GRAFIKA STĀVOKLIS.**

KOMENTĀRS: Šajā sadaļā salīdzina projekta progresu ar apstiprināto laika grafiku. Tiek veikta projekta laika grafika kritiskā attīstības gaitas analīze.

1. **PROBLĒMAS PROJEKTA REALIZĀCIJĀ.**

KOMENTĀRS: Norāda par iespējamām problēmām projekta realizācijas laikā, kas ietekmē būvdarbu izpildi atbilstoši laika grafikam.

1. **PRIEKŠLIKUMI PAR LAIKA GRAFIKA KOREKCIJU UN PROBLĒMU ATRISINĀŠANU.**

KOMENTĀRS: Sadaļā sniedz priekšlikumus un ieteikumus problēmu atrisināšanai, lai būvdarbus būtu iespējams pabeigt, nekavējot būvdarbu termiņus.

1. **VIDE, DARBA DROŠĪBA, NEGADĪJUMI**

KOMENTĀRS: Tiek sniegta darba drošības monitoringa atskaites konkrētā laika periodā. Kā arī tiek, norādīta informācija par būvdarbu laikā notikušajiem vides un darba drošības noteikumu pārkāpumiem un negadījumiem.

1. **PĀRBAUDES, NODOŠANA, TESTI.**

KOMENTĀRS: Uzskaita atskaites periodā veiktās pārbaudes un testus.

1. **PROJEKTA RESURSI UN PROJEKTA IZMAKSAS.**

KOMENTĀRS: sadaļā tiek atspoguļota informācija par projekta līgumu summām un to izpildi uz konkrēto laika periodu.

Pielikumā:

* Fotofiksācijas;

Būvdarbu veicējs

Projekta vadītājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

201\_. gada \_\_. \_\_\_\_\_\_\_\_\_\_\_\_\_\_\_

LĪGUMA PIELIKUMS NR. 8: BŪVDARBU IZMAIŅU AKTA PARAUGS

**BŪVDARBU IZMAIŅU AKTS**

**pie 2017. gada \_\_\_. \_\_\_\_\_\_\_ līguma Nr. \_\_\_\_\_\_\_\_**

Jaunā cietuma kompleksa Alsungas ielā 29, Liepājā būvniecība

Liepājā 20\_\_\_\_\_. gada \_\_. \_\_\_\_\_\_\_\_

**VAS „Tiesu namu aģentūra”** (turpmāk – Pasūtītājs), \_\_\_\_\_\_\_\_\_\_\_\_\_ (turpmāk – Uzņēmējs), \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Būvuzraugs), un \_\_\_\_\_\_\_\_\_\_\_\_\_\_\_\_\_ (turpmāk -Autoruzraugs), (kopā – saukti Puses), saskaņā ar 2017. gada \_\_\_\_\_\_\_  \_\_\_\_\_\_\_\_\_\_\_\_ līgumu Nr. \_\_\_\_\_\_\_\_\_\_\_\_\_\_ “Jaunā cietuma kompleksa Alsungas ielā 29, Liepājā būvniecība”*,* (turpmāk – Līgums), parakstot šo aktu konstatē sekojošo:

1. Būvdarbu izpildes laikā \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*norāda pamatojumu Būvdarbu izmaiņu veikšanai un/vai to rašanās iemeslus).*
2. Ievērojot Līguma \_\_\_\_. punktā noteikto, Puses konstatē, ka Līguma izpildei nepieciešamas sekojošas izmaiņas *Būvdarbu apjomos/ papildu Būvdarbi/ neparedzētie Būvdarbi*:

|  |  |  |  |
| --- | --- | --- | --- |
| Nr. p.k. | Būvdarbi (nosaukums un apraksts) | Mērvien. | Daudzums |
| **1** | **2** | **3** | **4** |
|  |  |  |  |
|  |  |  |  |
|  |  |  |  |

1. Akts sagatavots uz \_\_\_ (\_\_\_\_\_\_\_) lapām un tas parakstīts 4 (četros) eksemplāros, latviešu valodā, visiem eksemplāriem ir vienāds juridiskais spēks, viens akta eksemplārs tiek nodots Uzņēmējam, viens – Pasūtītājam, viens - būvuzraugam un viens – autoruzraugam.

Pielikumā: Izmaiņu tāme (uz \_\_\_ (\_\_\_) lapām).

|  |  |
| --- | --- |
| **Uzņēmējs:** | **Pasūtītājs:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (kontaktpersonas/ pilnvarotās personas paraksts) | (kontaktpersonas/ pilnvarotās personas paraksts) |

|  |  |
| --- | --- |
| **Būvuzraugs:** | **Autoruzraugs:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

LĪGUMA PIELIKUMS NR. 9: BŪVDARBU PIEŅEMŠANAS UN NODOŠANAS AKTA PARAUGS

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| *Uzņēmējs:*  | *[●]* |  |  |  |  |  |  |  |  |  |  |
|  | Vienotais reģ. Nr:  |  |  |  |  |  |  |  |  | Forma 3, pielikumā Forma 2 |  |
|  | Banka:  |  |  |  |  |  |  |  |  |  |  |
|  | Norēķinu konts Nr.:  |  |  |  |  |  |  |  |  |  |  |
| *Pasūtītājs:*  | VAS "Tiesu namu aģentūra" |  |  |  |  |  |  |  |  |  |  |
|  | Vienotais Reģ. Nr: 40003334410 |  |  |  |  |  |  |  |  |  |  |
| ***Objekta nosaukums:* Jaunā cietuma kompleksa Alsungas ielā 29, Liepājā būvniecība** |  |  |  |
| *Līgums Nr.:* |  | par 20\_\_. Gada \_\_\_\_\_\_\_\_\_\_\_\_\_\_\_\_\_\_\_ |  |  |  |  |  |
| *Iepirkuma ID Nr.:* TNA2016/44 |  | **Būvniecības koptāme** |  |  |  |  |  |  |
| Nr. | Nosaukums | Līgumcenas vērtība | Izpildīto darbu vērtība |  | Atlikums |
| līdz atskaites periodam [1] | atskaites periodā [2] | izpildīts kopā [1+2] |  |
| % | EUR | % | EUR | % | EUR |  | % | EUR |
|   |   |   |   |   |   |   |   |   |   |   |   |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| Līgumcena: |   |   |   |   |   |   |   |  |   |   |
|  | \* Finanšu rezerve neparedzētajiem darbiem 2%: |   |   |   |   |   |   |   |  |   |   |
| Līguma kopējā cena : |   |   |   |   |   |   |   |  |   |   |
|  | Avansa atmaksa (atbilstoši piedāvājumam)%: |   |   |   |   |   |   |   |  |   |   |
|  | Garantijas sastību izpildes nodrošinājums 1,5%: |   |   |   |   |   |   |   |   |   |   |
|  | ***KOPĀ APMSAKSAI (EUR):*** |  |  |  |  |  |  |  |  |  |  |
|  | Nodokļa apgrieztā maksāšana saskaņā ar PVN likuma 142.pantu |  |  |  |  |  |  |  |  |  |  |
| **Uzņēmējs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  |  |  | **Pasūtītājs:\_\_\_\_\_\_\_\_\_\_\_\_\_\_\_\_\_\_\_\_\_** |  | **Būvuzraugs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Datums: \_\_\_\_\_\_\_\_\_\_\_\_\_\_\_\_\_\_\_\_\_ |  |  | Datums: \_\_\_\_\_\_\_\_\_\_\_\_\_\_\_\_\_\_\_ |  | Datums: \_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |  |  |  |